hotchpotch/miracl-hf-unified huggingface dataset:
রিক্টার পরিমাপ
রিখটার পরিমাপ (Richter scale) কোন ভূমিকম্পের প্রাবল্যকে সংখ্যা দিয়ে প্রকাশ করে। এটি একটি ১০-ভিত্তির লগারিদমীয় পরিমাপ। অর্থাৎ এই পরিমাপে যেকোনো সংখ্যার ভূমিকম্প পূর্ববর্তী সংখ্যার চাইতে ১০ গুন শক্তিশালী। যেমন, ৩ মাত্রার ভূমিকম্পের চেয়ে ৪ মাত্রা ভূমিকম্প ১০ গুন বেশি শক্তিশালী।
এটি সিসমোমিটারের সাহায্যে পরিমাপ করা হয়। রিখটার স্কেলে মাত্রা যদি ৫ হয়, তাহলে তাহলে এটি ১০ গুন বেশি পরিমাপ দেয় রিখটার স্কেল ৪-এর চেয়ে এবং এটি ৩১.৬ গুন বেশি শক্তি প্রবাহ করে কম মাত্রার ভুমিকম্পের চেয়ে।
বোরাক্স
সোডিয়াম বোরেট যৌগ-পরিবারের সাধারণ নাম বোরাক্স, বাংলা নাম "সোহাগা"।সোহাগা এটিসোনার দোকানে ব‍্যবহার হয়।এটি সাধারণত হাল্কা সাদা বর্ণের বহুতলীয় স্ফটিক আকারে থাকে এবং সহজেই জলে দ্রবীভূত হয়। সোনার গয়না তৈরী করতে এটি কাজে লাগে।এটি ঠাণ্ডা জলে কম দ্রাব্য কিন্তু গরম জলে বেশি দ্রাব্য।
প্রতীপ ঘূর্ণিঝড়
উচ্চচাপ অঞ্চলের বায়ু নিম্নমুখে ঘুরতে ঘুরতে চারপাশের নিম্নচাপবিশিষ্ট অঞ্চলে ছড়িয়ে পড়লে তাকে প্রতীপ ঘূর্ণিঝড় বলা হয়।
বায়ুপ্রবাহ
বায়ুপ্রবাহ বা বায়ুমণ্ডলীয় সঞ্চালন বলতে বিরাট ক্ষেত্র জুড়ে বায়ুর স্থান পরিবর্তনকে বোঝায়। বায়ুপ্রবাহের মাধ্যমেই পৃথিবীপৃষ্ঠে উত্তাপের বিতরণ ঘটে। পৃথিবীর বায়ুমণ্ডল বিবেচনায় সূর্যের তাপ পৃথিবীতে বিভিন্ন স্থানে বিভিন্নভাবে পড়ে, যার ফলে কোনো স্থান যখন সরাসরি উত্তপ্ত হয়, তখন তুলনামূলক শীতল স্থানের দিকে উত্তপ্ত বায়ু প্রবাহিত হয়। বায়ুর ধর্মই হলো বায়ু, অধিক উষ্ণ স্থান থেকে শীতল স্থানের দিকে প্রবাহিত হয়, আর একারণেই পৃথিবীতে বায়ুপ্রবাহের ঘটনা ঘটে। এই বায়ুপ্রবাহ যখন সীমাবদ্ধ মাত্রায় হয়, তখন "দখিনা হাওয়া"র মতো সুখকর অনুভূতি বয়ে আনে, আবার যখন তা মাত্রাতিরিক্ত হয়, তখন তা স্থলভাগে ঘূর্ণিঝড় এবং জলভাগে তৈরি করে জলোচ্ছাস।
বৃহস্পতিতে বিভিন্ন গ্যাস ও বায়ুর প্রচন্ড সঞ্চালন লক্ষ করা যায়। এমনকি সৌরজগতের সবচেয়ে বড় ঝড়টির পেছনে কাজ করছে এই বায়ুপ্রবাহ।
সৌরজগতের অষ্টম গ্রহ নেপচুনে চলছে পৃথিবীর আকৃতির সমান একটি ঝড়। সূর্য থেকে ৪,৫৩,৬৮,৭৪,৩২৫ কিলোমিটার দূরে সন্তরণশীল এই গ্রহে বায়ুপ্রবাহের কারণ জানা যায় না।
ব্রহ্মপুত্র নদ
ব্রহ্মপুত্র নদ বা ব্রহ্মপুত্র নদী এশিয়া মহাদেশের একটি গুরুত্বপূর্ণ নদী। সংস্কৃত ভাষায় ব্রহ্মপুত্রের অর্থ হচ্ছে "ব্রহ্মার পুত্র।
ব্রহ্মপুত্রের পূর্ব নাম ছিল লৌহিত্য। আবার তিব্বতে তা জাঙপো নামে পরিচিত, এবং আসামে তার নাম দিহাঙ (বাংলাপিডিয়া)।
ব্রহ্মপুত্রের উৎপত্তি হিমালয় পর্বতমালার কৈলাস শৃঙ্গের নিকট জিমা ইয়ংজং হিমবাহে, যা তিব্বতের পশ্চিমাঞ্চলে অবস্থিত। জাঙপো নামে তিব্বতে পুর্বদিকে প্রবাহিত হয়ে এটি অরুণাচল প্রদেশে ভারতে প্রবেশ করে যখন এর নাম হয়ে যায় সিয়ং। তারপর আসামের উপর দিয়ে দিহাঙ নামে বয়ে যাবার সময় এতে দিবং এবং লোহিত নামে আরো দুটি বড় নদী যোগ দেয় এবং তখন সমতলে এসে চওড়া হয়ে এর নাম হয় ব্রহ্মপুত্র। ব্রহ্মপুত্র হিমালয় পর্বতের কৈলাস শৃঙ্গের নিকটে মানস সরোবর থেকে উৎপন্ন হয়ে তিব্বত ও আসামের ভিতর দিয়ে প্রবাহিত হয়ে কুড়িগ্রামের মধ্য দিয়ে বাংলাদেশে প্রবেশ করেছে। ময়মনসিংহের দেওয়ানগঞ্জের কাছে ব্রহ্মপুত্র দক্ষিণ-পূর্ব দিকে বাঁক নিয়ে ময়মনসিংহ জেলার মধ্য দিয়ে প্রবাহিত হয়ে ভৈরববাজারের দক্ষিণে মেঘনায় পড়েছে।
১৭৮৭ সালে ভূমিকম্পের কারণে ব্রহ্মপুত্র নদীর তলদেশ‌ উঠিত হবার কারনে এর দিক পরিবর্তিত হয়ে যায়।১৭৮৭ সালের আগে এটি ময়মনসিংহের উপর দিয়ে আড়াআড়ি ভাবে বয়ে যেত‌।পরবর্তিতে এর নতুন শাখা নদীর সৃষ্টি হয়।যা যমুনা নামে পরিচিত।উৎপত্তিস্থলকে এর দৈর্ঘ্য ২৮৫০ কিলোমিটার। ব্রহ্মপুত্র নদীর সর্বাধিক প্রস্থ ১০৪২৬ মিটার (বাহাদুরাবাদ)। এটিই বাংলাদেশের নদীগুলোর মধ্যে সবচেয়ে দীর্ঘ পথ অতিক্রম করেছে। ব্রহ্মপুত্রের প্রধান শাখা হচ্ছে যমুনা। এক কালের প্রশস্ত ব্রহ্মপুত্র নদ বর্তমানে (২০১১) শীর্ণকায়।
ব্রহ্মপুত্রর উৎপত্তি সম্বন্ধে কালিকা পুরাণে একটি আখ্যান আছে ৷ অসমের পূর্বদিকে মিসিমি পর্ব্বতের অগ্রভাগে ব্রহ্মকুণ্ড নামে একটি কুণ্ড আছে৷ এটি হিন্দুদের অতি পবিত্র তীর্থ৷ এই ব্রহ্মকুণ্ডতেই পরশুরাম পাপের থেকে উদ্ধার পান, অর্থাৎ এখানেই তাঁর হাত থেকে কুঠারটি খসে পড়ায় তিনি এর মহিমা দেখে এর জল অন্যের উপকারার্থে এর পারটি কাটিয়ে দেন ৷ ফলত এর জল দেশ-দেশান্তরে যায় ৷ এইভাবে ব্রহ্মপুত্র নদীর উৎপত্তি হয় ৷
ভারতের উত্তরে অবস্থিত তিব্বত মালভূমির মানস সরোবর হ্রদ থেকে চাংপো নামে একটি নদী পূর্বমুখী হয়ে চীন ও মায়ানমারের মধ্যে কিছুদূর প্রবাহিত হয়ে দক্ষিণমুখে প্রথমে সিয়াং, তারপর দিহাং নামে অরুণাচল রাজ্যর মধ্য দিয়ে বয়ে গিয়ে অসমে প্রবেশ করে ৷ দিহাঙের সাথে অরুণাচলের দিয়াং ও লোহিত নামে দুটি নদী সংযুক্ত হয়৷ এরপর থেকে এই সন্মিলিত জলভাগ ব্রহ্মপুত্র নাম লাভ করে৷ ব্রহ্মপুত্র অসমের মধ্য দিয়ে প্রবাহিত হয়ে যমুনা নামে বাংলাদেশে প্রবেশ করে গঙ্গার সঙ্গে মিলিত হয় এবং হুগলী ও পদ্মা নামে দুভাগে বিভক্ত হয়। তারপরে এটি বঙ্গোপসাগরে মেশে। ব্রহ্মপুত্র ও গঙ্গার সঙ্গমস্থে বিশ্বের বৃহত্তম ব-দ্বীপ সুন্দরবন অবস্থিত ৷ ৷
Ribhaba Bharali :- The Brahmaputra River Restoration Project.Published in Assamese Pratidin,Amar Assam in October 2012.
কিলোমিটার
কিলোমিটার (ইংরেজি: kilometer/kilometre, প্রতীক: km) হচ্ছে দৈর্ঘ্যের একটি একক। ১০০০ মিটারে এক কিলোমিটার। মেট্রিক পদ্ধতিতে এক কিলোমিটার প্রায় ০.৬২১ মাইল, ১০৯৪ গজ অথবা ৩২৮১ ফুট এর সমান। বাংলা ভাষায় এটিকে কিমি হিসাবেও লেখা হয়ে থাকে।
একটি পোস্ট বা খুঁটি থেকে অন্য একটি পোস্ট বা খুঁটিকে ১ কিলোমিটার হিসেবে ধরা হয়। কিলোমিটার পোস্টে স্থানের নামসহ দূরত্ব কত কিলোমিটর তার বিবরণ থাকে।
সাইটোপ্লাজম
সাইটোপ্লাজম হচ্ছে কোষের ভেতরে বেশির ভাগ অংশ জুড়ে অবস্থিত স্বচ্ছ, সমসত্ব, জেলি-সদৃশ পদার্থ। সাইটোপ্লাজমের অভ্যন্তরে অবস্থিত কোষের বিভিন্ন জৈবনিক ক্রিয়াকলাপের সাথে সংশ্লিষ্ট সজীব বস্তুসমূহকে একত্রে সাইটোপ্লাজমীয় অঙ্গাণু বলা হয় । সাইটোপ্লাজমের ৮০ শতাংশই পানি এবং সাধারণত বর্ণহীন।
১৮৬২ সালে বিজ্ঞানী রুডলফ ভন কলিকার সর্বপ্রথম সাইটোপ্লাজম শব্দটি ব্যবহার করেন।
কোষের অধিকাংশ কার্যাবলি সাইটোপ্লাজমেই সম্পাদিত হয়। সাইটোপ্লাজমে ক্যালসিয়াম আয়নের আসা-যাওয়া বিপাক ক্রিয়ার সংকেত হিসেবে সংঘটিত হয়। উদ্ভিদকোষে কোষগহবর ঘিরে সাইটোপ্লাজমের নড়াচড়াকে সাইটোপ্লাজমিক স্ট্রীমিং বলে।
সাইটোপ্লাজমে প্রধানত কোষ মাতৃকা বা সাইটোপ্লাজমিক ম্যাট্রিক্স, কোষীয় অঙ্গাণু এবং কোষীয় জড়বস্তু উপলব্ধ্য।
কোষ মাতৃকাঃ কোষের ৭০শতাংশই হচ্ছে কোষ মাতৃকা বা সাইটোপ্লাজমিক ম্যাট্রিক্স। একে সাইটোসলও বলে। সাইটোপ্লাজমের সকল অঙ্গাণু সরিয়ে নিলে যে জেলের মতো থকথকে তরল পাওয়া যায়, তাই হল সাইটোসল। এটি সাধারনতঃ ইন্ট্রা সেলুলার ফ্লুইড অর্থাৎ দুটি কোষের অন্তরবর্তী জলীয় পদার্থ। এরা ঝিল্লী পর্দার দ্বারা পৃথক অবস্থায় থাকে। উদাহরণস্বরূপ মাইটোকন্ড্রিয়াল ম্যাট্রিক্সকে মাইটোকন্ড্রিয়ন বিভিন্ন ভাগে বিভক্ত করেছে। এতে কোষকঙ্কাল তন্তু,বিভিন্ন ধরণের দ্রাব্য প্রোটিন থাকে। প্রোক্যারিওটিক কোষের সাইটোসল কোষের জিনোম বহন করে এবং এই গঠনযুক্ত অংশকে নিউক্লিওড বলে। এগুলি হল ডিএনএ এর অংশ এবং এই প্রক্রিয়ায় যুক্ত প্রোটিন, যারা ব্যাকটেরিয়ার ক্রোমোজম এবং প্লাস্মিডের ট্রান্সক্রিপশন এবং রেপলিকেশন নিয়ন্ত্রন করে। ইউক্যারিওটিকদের ক্ষেত্রে কোষ নিউক্লিয়াসের ভেতরে জিনোমের বিভিন্ন প্রক্রিয়া ঘটে এবং কোষ নিউক্লিয়াস থেকে সাইটোসলকে পৃথক করছে নিউক্লিয়ার পোরগুলি যারা ১০ ন্যন্নোমিটার আকারের বড় মলিকিউলের মুক্ত ব্যাপন প্রক্রিয়াতে বাধার সৃষ্টি করে।
কোষীয় অঙ্গানুঃ সাইটোপ্লাজমে উপস্থিত ঝিল্লীবদ্ধ অঙ্গানুসমূহকে কোষীয় অঙ্গাণুও বলা হয়। এই অঙ্গাণু তালিকায় আছে - ১.প্লাস্টিড ২.মাইটোকন্ড্রিয়া ৩.গলজি বডি ৪.এন্ডোপ্লাজমিক জালিকা ৫.রাইবোজোম ৬.লাইসোজোম ও ৭.সেন্ট্রিওল।
কোষীয় জড়বস্তুঃ সাইটোপ্লাজমের কোষীয় জড়বস্তু প্রকৃতপক্ষে সঞ্চিত খাদ্য এবং ক্ষরিত পদার্থ। স্টার্চ, গ্লাইকোজেন, পলিহাইড্রক্সিবিউটাইরেট সমৃদ্ধ শক্তি বহনকারী পদার্থ এতে উপস্থিত থাকে। এছাড়াও এককোষী ও বহুকোষী উভয় ধরনেরই কোষীয় জড়বস্তু হিসেবে লিপিড সমৃদ্ধ ফ্যাটি এসিড ও স্টেরল পর্যবেক্ষণ করা যায়।
কোষের বিভিন্ন কাজের জড়িত সাইটোপ্লাজমিক অঙ্গাণুসমূহ সাইটোপ্লাজমের উপর নির্ভরশীল। উদাহরণস্বরূপ, কোষ সংকেতের কথা উল্লেখ করা যায়। কোষ সংকেত মূলতঃ কোষের অভ্যন্তরে ক্যালসিয়াম আয়নের চলাচল দ্বারা নির্ধারিত হয়। এই ক্যালসিয়াম আয়নের চলাচল সাইটোপ্লাজমের উপর নির্ভরশীল। এছাড়া, বস্তু বিজ্ঞানের দৃষ্টিকোণ থেকে বিবেচনা করলে, সাইটোপ্লাজম কোষের সোল-জেল হিসেবে আচরণ করে।
সাইটোপ্লাজমীয় প্রবাহ
ইউক্যারিওটীয় কোষে সাইটোপ্লাজমের সঞ্চালনকে সাইটোপ্লাজমীয় প্রবাহ বলা হয়।
যমুনা নদী (বাংলাদেশ)
যমুনা বাংলাদেশের প্রধান তিনটি নদীর একটি। এটি ব্রহ্মপুত্র নদীর প্রধান শাখা। বাংলাদেশ পানি উন্নয়ন বোর্ড বা "পাউবো" কর্তৃক যমুনা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৬।
যমুনা গোয়ালন্দের কাছে পদ্মা নদীর সাথে মিশেছে। এর পূর্ব নাম জোনাই। ১৭৮৭ সালের বন্যায় ব্রহ্মপুত্র নতুন খাতে প্রবাহিত হয়ে এই নদীর সৃষ্টি করেছে। উৎপত্তিস্থল হতে এর দৈর্ঘ্য ২৪০ কিলোমিটার। যমুনা নদীর সর্বাধিক প্রস্থ ১২০০ মিটার(আরিচা) যমুনার প্রধান উপনদী গুলো হল তিস্তা, ধরলা, করতোয়া, আত্রাই, সুবর্ণশ্রী। করতোয়া যমুনার দীর্ঘতম এবং বৃহত্তম উপনদী।
পদ্মা নদী
পদ্মা বাংলাদেশের একটি প্রধান নদী। এটি হিমালয়ে উৎপন্ন গঙ্গানদীর প্রধান শাখা এবং বাংলাদেশের ২য় দীর্ঘতম নদী। বাংলাদেশের গুরুত্বপূর্ণ শহর রাজশাহী এই পদ্মার উত্তর তীরে অবস্থিত। পদ্মার সর্বোচ্চ গভীরতা ১,৫৭১ ফুট (৪৭৯ মিটার) এবং গড় গভীরতা ৯৬৮ফুট (২৯৫ মিটার)। বাংলাদেশে নদীটির দৈর্ঘ্য ১২০ কিলোমিটার, গড় প্রস্থ ১০ কিলোমিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পদ্মা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩২।
রাজা রাজবল্লভের কীর্তি পদ্মার ভাঙ্গনের মুখে পড়ে ধ্বংস হয় বলে পদ্মার আরেক নাম কীর্তিনাশা।
হিমালয়ের গঙ্গোত্রী হিমবাহ থেকে উৎপন্ন গঙ্গা নদীর প্রধান শাখা চাঁপাইনবাবগঞ্জ জেলার শিবগঞ্জ উপজেলায় (মানাকোসা ও দুর্লভপুর ইউনিয়ন) বাংলাদেশে প্রবেশ করে, এখান থেকে নদীটি পদ্মা নাম ধারণ করেছে। গঙ্গার অন্য শাখাটি ভাগীরথী নামে ভারতে হুগলীর দিকে প্রবাহিত হয়। উৎপত্তিস্থল হতে ২২০০ কিলোমিটার দূরে গোয়ালন্দে যমুনা নদীর সাথে মিলিত হয়ে মিলিত প্রবাহ পদ্মা নামে আরো পূর্ব দিকে চাঁদপুর জেলায় মেঘনা নদীর সাথে মিলিত হয়েছে। সবশেষে পদ্মা-মেঘনার মিলিত প্রবাহ মেঘনা নাম ধারণ করে দক্ষিণে বঙ্গোপসাগরের সাথে মিলিত হয়।
পদ্মা বাংলাদেশের ২য় দীর্ঘতম নদী, এর দৈর্ঘ্য ৩৬৬ কিলোমিটার।
পদ্মার প্রধান উপনদী মহানন্দা এবং পুনর্ভবা । মহানন্দা উপনদীটি চাঁপাইনবাবগঞ্জ জেলা এবং পুনর্ভবা বাংলাদেশ ও ভারতের পশ্চিমবঙ্গের উপর দিয়ে প্রবাহিত হচ্ছে। পদ্মার বিভিন্ন শাখানদীর মধ্যে গড়াই, বড়াল আড়িয়াল খাঁ, কুমার, মাথাভাঙ্গা, ভৈরব ইত্যাদি অন্যতম। আবার পদ্মার বিভিন্ন প্রশাখা নদীসমূহ হলো- মধুমতী, পশুর, কপোতাক্ষ ইত্যাদি। এই নদীগুলো কুষ্টিয়া,রাজবাড়ী,যশোর, ঝিনাইদহ, নড়াইল, মাগুরা, বাগেরহাট, গোপালগঞ্জ, ফরিদপুর, মাদারীপুর, শরীয়তপুর বরিশাল, পটুয়াখালি ইত্যাদি জেলার উপর দিয়ে বিস্তৃতি লাভ করেছে।
মানিক বন্দ্যোপাধ্যায় এর বিখ্যাত উপন্যাস পদ্মা নদীর মাঝি এই নদীর তীরের মানুষের জীবনকে কেন্দ্র করেই লেখা।
পদ্মার নৈসর্গিক ও প্রাকৃতিক সৌন্দর্য নানাভাবে প্রভাবিত করেছে কবি কাজী নজরুল ইসলামকে। তাঁর বিখ্যাত কিছু গানে পদ্মার হারানো ঐতিহ্য ও সৌন্দর্য্য ফুটে উঠেছে।
প্রখ্যাত কথাসাহিত্যিক আবু ইসহাক রচিত "পদ্মার পলিদ্বীপ" উপন্যাসটির উপজীব্য পদ্মার পাড়ের সাধারন মানুষের জীবনযাত্রা।
কোষকঙ্কাল
কোষকঙ্কাল (ইংরেজী:cytoskeleton) কোষের ভেতরে সাইটপ্লাজমে অবস্থিত তন্তুসমূহের সমষ্টি, যা কোষের আকৃতি রক্ষা, বিভিন্ন অঙ্গাণুর সমন্বয় সাধন, চলন, ইত্যাদি কাজের দায়িত্ব পালন করে। কোষঝিল্লি অতিক্রম কিরে কোষের ভিতরে ঢুকলে প্রথমেই কোষকঙ্কাল নজরে পড়বে। কোষকঙ্কাল ভিতর থেকে কোষটাকে ধরে রাখে।
তন্তুগুলোতে প্রোটিন থাকে। যদিও নাম দেখে মনে হয় যে কোষকঙ্কাল একটি স্থায়ী গঠন, কিন্তু এটি আসলে পরিবর্তনশীল। এর বিভিন্ন অংশ ধ্বংস হয় আবার সৃষ্টি হয়। এর উদ্ভব প্রোক্যারিওট থেকে ইউক্যারিওট বিবর্তনের সময়।
সাইটোকঙ্কাল তিনপ্রকার:
অভয়নগর উপজেলা
অভয়নগর উপজেলা বাংলাদেশের যশোর জেলার অন্তর্গত একটি উপজেলা।
এই উপজেলার উত্তরে যশোর সদর উপজেলা এবং নড়াইল সদর উপজেলা, দক্ষিণে খানজাহান আলী থানা, ডুমুরিয়া উপজেলা, দিঘলিয়া উপজেলা ও ফুলতলা উপজেলা, পূর্বে নড়াইল সদর উপজেলা ও কালিয়া উপজেলা, পশ্চিমে যশোর সদর উপজেলা ও মনিরামপুর উপজেলা।
এই উপজেলার ইউনিয়নগুলো হচ্ছে -
১. যশোরের শান্তিনিকেতন খ্যাত ভবদহ মহাবিদ্যালয় এই উপজেলাতেই অবস্থিত।
কিলিমাঞ্জারো
কিলিমানজারো (বা কিলিমান্‌জারো, সোয়াহিলি ভাষায় যার অর্থ "উজ্জ্বল পর্বত")
আফ্রিকা মহাদেশের সর্বোচ্চ পর্বত। এটি উত্তর-পূর্ব তানজানিয়াতে কেনিয়ার সাথে সীমান্তে অবস্থিত। কিলিমানজারো একটি মৃত আগ্নেয়গিরি। এর দুইটি শৃঙ্গ ১১ কিমি দূরত্বে অবস্থিত এবং একটি খাড়া ঢালের মাধ্যমে যুক্ত। উচ্চতর শৃঙ্গটির নাম কিবো এবং এটি সমুদ্র সমতল থেকে ৫,৮৯৫ মিটার উঁচুতে অবস্থিত। মাওয়েসি নামের অপর শৃঙ্গটি ৫,১৪৯ মিটার উঁচুতে অবস্থিত। যদিও কিলিমানজারো বিষুবরেখার মাত্র ৩ ডিগ্রী দক্ষিণ অক্ষাংশে অবস্থিত, কিবোর জ্বালামুখ সর্বদাই বরফে আবৃত থাকে। মার্কিন লেখক আর্নেস্ট হেমিংওয়ের বিখ্যাত গল্প "দ্য স্নোজ অফ কিলিমানজারো" (১৯৩৮) এই অঞ্চলের পটভূমিতে রচিত হয়েছে। কিলিমানজারোর খাড়া ঢালে বেশ কয়েকটি ভিন্ন প্রকৃতির উদ্ভিজ্জ অঞ্চল আছে। ঢালের নিম্ন অংশে কফি ও প্ল্যান্টেন চাষ করা হয়। ১৮৮৯ সালে জার্মান ভূবিজ্ঞানী হান্স মেয়ার এবং অস্ট্রীয় পর্বতারোহী লুডভিগ পুর্টশেলার প্রথম পর্বতটির শীর্ষে আরোহণে সক্ষম হন।
অষ্টগ্রাম উপজেলা
অষ্টগ্রাম বাংলাদেশের কিশোরগঞ্জ র অন্তর্গত একটি উপজেলা।
অষ্টগ্রাম উপজেলা একটি হাওড় বেষ্টিত যোগাযোগ বিচ্ছিন্ন উপজেলা। যার ভৌগোলিক অবস্থান ২৪0১৬/ উত্তর অক্ষাংশ এবং ৯১০০৭/ পূর্ব দ্রাঘিমাংশে। অষ্টগ্রাম উপজেলার উত্তরে কিশোরগঞ্জ জেলার মিটামইন উপজেলা ও ইটনা উপজেলা, দক্ষিণে বি,বাড়িয় জেলার নাসিরনগর উপজেলা, পূর্বে বি,বাড়িয়া জেলার নাসিরনগর উপজেলা ও হবিগঞ্জ জেলার লাখাই উপজেলা, পশ্চিমে কিশোরগঞ্জ জেলার বাজিতপুর উপজেলা ও নিকলী উপজেলা।
এই উপজেলার ইউনিয়নগুলো হচ্ছে - 
১.আদমপুর ইউনিয়ন পরিষদ,
২.অষ্টগ্রাম সদর ইউনিয়ন পরিষদ,
৩.বাংগালপাড়া ইউনিয়ন পরিষদ,
৪.দেওঘর ইউনিয়ন পরিষদ,
৫.কলমা ইউনিয়ন পরিষদ,
৬.কাস্তুল ইউনিয়ন পরিষদ,
৭.খয়েরপুর-আব্দুল্লাপুর ইউনিয়ন
৮.পূর্ব অষ্টগ্রাম ইউনিয়ন পরিষদ,
পুরুষ ৫১.৪১%, মহিলা ৪৮.৫৯%; মুসলিম ৮২.৮৪%, হিন্দু১৫.৬৪%; পৌত্তলিক ও অন্যান্য ১.৫২%।
কলেজ ২টি,উচ্চ বিদ্যালয় ৮ টি, মাদ্রাসা ১২টি,সরকারি প্রাথমিক বিদ্যালয় ৪৫টি,বেসরকারি প্রাথমিক বিদ্যালয় ৫টি।
অষ্টগ্রাম এর অর্থনীতি সাধারণত কৃষির উপর নির্ভরশীল
কাঞ্চনজঙ্ঘা
কাঞ্চনজঙ্ঘা (নেপালি: कञ्चनजङ्घा /কংচন্‌জঙ্ঘা) হিমালয় পর্বতমালার পর্বতশৃঙ্গ। মাউন্ট এভারেস্ট ও কে২ এর পরে এটি পৃথিবীর তৃতীয় উচ্চতম পর্বতশৃঙ্গ যার উচ্চতা ৮,৫৮৬ মিটার (২৮,১৬৯ ফুট)। এটি ভারতের সিকিম রাজ্যের সঙ্গে নেপালের পূর্বাঞ্চলীয় সীমান্তে অবস্থিত। হিমালয় পৰ্বতের এই অংশটিকে কাঞ্চনজঙ্ঘা হিমল বলা হয়। এর পশ্চিমে তামূর নদী, উত্তরে লহনাক চু নদী এবং জংসং লা শৃঙ্গ, এবং পূর্বদিকে তিস্তা নদী অবস্থিত।
কাঞ্চনজঙ্ঘা মাউন্ট এভারেস্টের ১২৫ কিঃমিঃ পূর্ব-দক্ষিণ-পূর্ব দিকে অবস্থিত। এটা হিমালয়ের দ্বিতীয় উচ্চতম শৃঙ্গ। এর পাঁচটি মূল শৃঙ্গের মধ্যে তিনটা – মুখ্য, কেন্দ্ৰীয় এবং দক্ষিণ – ভারতের উত্তর সিক্কিম জেলায়, এবং নেপাল সীমান্তে অবস্থিত। বাকী দুটি শৃঙ্গ নেপালের তাপ্লেজুং জেলায় অবস্থিত।
কাঞ্চনজঙ্ঘা-মুখ্য ভারতের সৰ্বোচ্চ শৃঙ্গ, এবং একদম পূর্বদিকের পর্বতের মধ্যে ৮,০০০ মিটার (২৬,০০০ ফুট) এর অধিক উচ্চ। পাঁচটি পর্বতচূড়ার কারণে একে "তুষারের পাঁচটি ঐশ্বৰ্য" বলা হয় এবং সিক্কিম এবং দার্জিলিংয়ের স্থানীয় লোকেরা একে পবিত্র মনে করে পূজা করে।
১৮৫২ সালের আগে কাঞ্চনজঙ্ঘাকে পৃথিবীর সৰ্বোচ্চ শৃঙ্গ বলে ধারণা করা হত।কিন্তু ১৮৪৯ সালে ভারতের বৃহৎ ত্রিকোণমিত্রিক জরীপে বহু পরীক্ষা-নিরীক্ষার পর জানা গেল যে পিক XV বলে পরিচিত মাউন্ট এভারেস্টই হচ্ছে পৃথিবীর উচ্চতম পর্বত শৃঙ্গ। আরো কিছু পুনঃনিরীক্ষণ করার পর ১৮৫৬ সালে আনুষ্ঠানিকভাবে ঘোষণা করা হয় যে কাঞ্চনজঙ্ঘা পৃথিবীর তৃতীয় উচ্চতম শৃঙ্গ।
১৯৫৫ সালের ২৫ মে মাসে ব্রিটিশ পৰ্বতারোহী দলের সদস্য জোয়ে ব্ৰাউন এবং জৰ্জ ব্যান্ড কাঞ্চনজঙ্ঘা আরোহণ করেন। তাদেরকে সিক্কিমের চজ্ঞাল বা ধৰ্মগুরুর বিশেষ অনুমতি নিতে হয়েছিল এবং এর কোনো মর্যাদাহানি করবে না চুক্তিবদ্ধ করে পৰ্বতারোহণ করেছিল। এই দলের অন্যান্য সদস্য হল- জন এঞ্জেলো জেকসন এবং টম মেকিনন। ১৯৮৬ সালের ১১ জানুয়ারি, জেৰ্জি কুকুচজকা এবং ক্ৰিজটোভ উয়িলিকি কাঞ্চনজঙ্ঘা প্ৰথম শীতকালীন আরোহণ করে।
কাঞ্চনজঙ্ঘা শব্দটি শুনে তৎসম কাঞ্চন + জঙ্ঘা মনে হলেও আসলে নামটি সম্ভবতঃ স্থানীয় শব্দ "কাং চেং জেং গা" থেকে এসেছে, যার অর্থ তেনজিং নোরগে তাঁর বই, "ম্যান অফ এভারেস্ট" (Man of Everest)-এ লিখেছেন "তুষারের পাঁচ ধনদৌলত"। এটির পাঁচ চূড়া আছে তাদের চারটির উচ্চতা ৮, ৪৫০ মিটারের ওপরে। এ ধনদৌলত ঈশ্বরের পাঁচ ভান্ডারের প্রতিনিধিত্ব করে, স্বর্ণ, রূপা, রত্ন, শস্য, এবং পবিত্র পুস্তক।
আখাউড়া উপজেলা
আখাউড়া উপজেলা বাংলাদেশের ব্রাহ্মণবাড়ীয়া জেলার একটি প্রশাসনিক এলাকা।
আখাউড়া উপজেলার পশ্চিমে এবং উত্তরে ব্রাহ্মণবাড়িয়া সদর উপজেলা, দক্ষিণে কসবা উপজেলা, পূর্বে ভারতের ত্রিপুরা রাজ্য। আখাউড়া উপজেলা ৯,৯২৮ বর্গ কি.মি এর একটি এলাকা এবং একটি পৌরসভা সিটি ২.৩৫ বর্গ কি.মি এর একটি এলাকা অবস্থিত।
আখাউড়া নামকরণ : এই অঞ্চলটি হরিকেল নামক
জনপদের অংশ ছিল। কালক্রমে এই অঞ্চলটি ত্রিপুরা রাজ্যের জমিদার মহারাজা বীর বিক্রম রাধা কিশোর মানিক্য বাহাদুরের জমিদারের অংশে পরিণত হয়। এই জমিদারের চাকলা রৌশনাবাদ এষ্টেটের মোগড়া রাজকাচারী ও আখাউড়াস্থ তহশীল কাচারীর ছিল বর্তমান আখাউড়া সদর থেকে ৫ কিলোমিটার দক্ষিণে। এই কাচারী দুটির মাধ্যমে এই অঞ্চলের জমিদারীর যাবতীয় খাজনাদি আদায়সহ জমিদারী ব্যবস্থা কার্যাদি পরিচালিত হত। মহারাজার জমিদারীর দ্বিতীয় রাজধানী ছিল কুমিল্লা। কুমিল্লার রাজবাড়ীতে যাতায়তের জন্য সে সময় আখাউড়া-আগরতলা সড়ক ব্যবহৃত হতো।এছাড়া আসাম বেঙ্গল রেলপথে চলাচলের জন্য জমিদার সপরিবারে আখাউড়া কাচারীতে অবস্থান করতেন। তিনি এ অঞ্চলের রাধানগরে রাধামাধবের আখড়া, দুর্গাপুরে দুর্গাদেবীর আখড়া, মোগড়া হাওড়া নদীর পাড়ের আখড়া, মনিয়ন্দের আখড়া ইত্যাদি নিজ খরচে নির্মাণ করেছিলেন। সে সময়ে এ অঞ্চলে আখড়ার আধিক্যের কারণে এটি কালক্রমে আখাউড়া নামে পরিচিতি লাভ করে। এছাড়া এটি সে সময়ের পূর্ববঙ্গের প্রবেশদ্বার বলে পরিচিতি লাভ করে। বর্তমান আখাউড়া বাংলাদেশের সর্ব পূর্ব দিকে ভারতের ত্রিপুরা রাজ্যের রাজধানী আগরতলা সীমান্তবর্তী স্থানে অবস্থিত।
ব্রিটিশ আমলে আখাউড়া থেকে প্রচুর পাট সুদূর বিলেতের শিল্পনগরী ডাণ্ডিতে রপ্তানি হতো। ফলে ব্রিটিশ শাসনামলে এই রেলস্টেশনটি অত্যন্ত গুরুত্বপূর্ণ ছিল।
ইংরেজ শাসনামলে আখাউড়া ৫টি কসবা থানার অন্তর্গত ছিল। এই সময় একটি পুলিশ ফাঁড়ির মাধ্যমে প্রশাসনিক কার্যক্রম পরিচালিত হত।
১৯৭৬ খ্রিষ্টাব্দের ২০শে জুন তারিখে মনিয়ন্দ, ধরখার, মোগড়া, আখাউড়া উত্তর ও আখাউড়া দক্ষিণ ইউনিয়ন পরিষদ নিয়ে আখাউড়া থানা হিসেবে প্রতিষ্ঠিত হয়। ১৯৮৩ খ্রিষ্টাব্দের ১৪ সেপ্টেম্বর এই থানাকে উপজেলায় উন্নীত করা হয়।
এটি দ্বিতীয় বিশ্বযুদ্ধ এবং বাংলাদেশের স্বাধীনতা যুদ্ধ উভয়ের জন্য একটি ঐতিহাসিক শহর।[এস এম শাহনূর]
এই উপজেলাটি ৫টি ইউনিয়ন, ১০৭টি মৌজা ও ২২৫টি গ্রাম নিয়ে গঠিত।
২০১১ সালের আদমশুমারি অণুযায়ী এখানকার মোট লোকসংখ্যা ১,৩০,৩১৯ জন।
২০১১ সালের আদমশুমারি অণুযায়ী এখানকার শিক্ষার হার ৩১.৫%। এখানে রয়েছেঃ
স্বাস্থ্য সেবাদানের জন্য রয়েছেঃ
এখানকার প্রায় দুই-তৃতীয়াংশ মানুষ কৃষক।
কেল্লা শহীদের মাজার (১৮০০ শতাব্দী, খরমপুর) ,
আখাউড়া স্থলবন্দর ,
বীরশ্রেষ্ঠ মোস্তফা কামালের কবর (আখাউড়া),
আগৈলঝাড়া উপজেলা
উত্তরে কালকিনী উপজেলা, পূর্বে গৌরনদী উপজেলা ও উজিরপুর উপজেলা, দক্ষিণে উজিরপুর উপজেলা এবং পশ্চিমে কোটালীপাড়া উপজেলা।
এই উপজেলার ইউনিয়নসমূহ
শিক্ষা প্রতিষ্ঠান
কোদালধোয়া সরকারি প্রাথমিক বিদ্যালয় (১৯০৪)
কোদালধোয়া মাধ্যমিক বিদ্যালয় (১৯৬৯)
আদর্শ মাধ্যমিক বিদ্যালয় ও কলেজ
আজমিরীগঞ্জ উপজেলা
আজমিরীগঞ্জ উপজেলা বাংলাদেশের হবিগঞ্জ জেলার একটি প্রশাসনিক এলাকা।
“ভাটি অঞ্চলের রাজধানী” হিসেবে খ্যাত আজমিরীগঞ্জ উপজেলা বাংলাদেশের দক্ষিণ-পূর্ব অঞ্চলে অবস্থিত। এই উপজেলাকে ঘিরে রয়েছে কিশোরগঞ্জ, সুনামগঞ্জ জেলার অন্যান্য উপজেলা। এর উত্তরে শাল্লা উপজেলা, পূর্বে ও দক্ষিণে বানিয়াচং উপজেলা এবং পশ্চিমে ইটনা উপজেলা।
১৯০৭ সালে আসাম সরকার এর অধীনে আজমিরীগঞ্জ থানায় পরিণত হয়। ১৯৮৩ সালে আজমিরীগঞ্জ থানাকে উপজেলায় রূপান্তর করা হয়।শহরটিতে বেশ কয়েকটি কাঠামোগত সুন্দর বাড়ি রয়েছে, যা ১৮০০ সালের আগে থেকেই ছিল, ত্রিপুরার মহারাজা দ্বারা এইগুলির অর্থায়ন করা হয়েছিল।
আযদাম> আজমার্দীন> আয়েজমাদাম> আবদাবাদ> আজমিরীগঞ্জ।
উপমহাদেশের বিশ্ববিখ্যাত সুফী সাধক সুলতানুল হিন্দ র সুযোগ্য প্রতিনিধি কুতুবে রব্বানী হযরত শাহ সুফী আলহাজ্ব হাফিজ খাজা সৈয়দ মোহাম্মদ ইসহাক চিশতী (রহ:) প্রায় দেড় শতাব্দী পূর্বে আজমির শরীফের প্রতিনিধি হিসাবে এ প্রাচীন জনপদে পবিত্র ইসলাম ধর্মের প্রচার প্রসারের লক্ষে সুদূর ভারত হতে হিজরত করে তশরীফ এনেছিলেন। তার পবিত্র প্রচারনায় এবং অসাম্প্রদায়িক পবিত্র বাণীর প্রভাবে ধীরে ধীরে জনসাধারণ দ্বীন ইসলামের সুশীতল ছায়ায় আশ্রয় লাভ করে এবং সর্বসাধারণ তাকে আজমিরী বাবা বলে অভিহিত করেন। পরবর্তী সময়ে আজমিরী বাবা কুতুবে রব্বানী আ্উলিয়ায়ে কামিল হযরত শাহ সুফী আলহাজ্ব খাজা হাফিজ সৈয়দ মোহাম্মদ ইসহাক চিশতী (র:)এর পবিত্র স্মৃতির স্মরণে সরকারী গেজেট নোটিফিকেশনের মাধ্যমে এ উপজেলার নাম আজমিরীগঞ্জ নামকরণ করা হয়।
আজমিরীগঞ্জের বদলপুর অপারেশন ছিল মুক্তিযুদ্ধের ইতিহাসে একটি একটি বিশাল সাফল্য।বদলপুরে শত্রুসেনারা দাস পার্টির প্রতিরোধের মুখে পাকসেনারা শক্তি বৃদ্ধি করতে বাধ্য হয়। গুলি ছোড়ার জন্য হেলিকপ্টারও ব্যবহার করা হয়।১৬ নভেম্বর মুক্তিযোদ্ধা ও পাকবাহিনীদের মধ্যে দীর্ঘ আঠারো ঘন্টার সম্মুখযুদ্ধ সংঘটিত হয়।এই যুদ্ধে দাস পার্টির কমান্ডার জগৎজ্যোতি দাস বীর বিক্রম শহীদ হয়।এছাড়া, পাকবাহিনী নির্দোষ ১১ জন নিরীহ গ্রামবাসীকে হত্যা করে।
হাওর বেষ্টিত ভাটি বাংলার একটি জনপদ এই আজমিরীগঞ্জ। যার পশ্চিম পাশ ঘেষে বয়ে গেছে সুরমা-কুশিয়ারার মিলিত স্রোত কালনি-কুশিয়ারা- ভেড়ামোহনা। বছরের অর্ধেক সময় জলমগ্র থাকে অধিকাংশ এলাকা। দোআশ ও এটেল মাটি
এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। এখানে সিলেটি ভাষার সাথে সাথে বিভিন্ন আদিবাসীদের প্রচলিত ভাষাও প্রচলিত রয়েছে।
২০০১ সালের আদমশুমারি অনুযায়ী,আজমিরীগঞ্জের জনসংখ্যা ৯৯,২৪০ জন (প্রায়)।জনসংখ্যার পুরুষ ৫০,১৬০ জন (প্রায়) (৫১.১১%) এবং নারী ৪৯,০৮০ জন (প্রায়) (৪৮.৮৯%)।
জনসংখ্যার ঘনত্ব প্রতি বর্গ কিলোমিটারে ৪৪৩ জন।
আজমিরীগঞ্জের শিক্ষার হার ৩৬%।এখানে ৫৪টি সরকারী প্রাথমিক বিদ্যালয়,৮ টি উচ্চ বিদ্যালয়,১ টি দাখিল মাদ্রাসা,২ টি কলেজ রয়েছে।১৮৭৬ সালে জলসুখা কৃষ্ণ গোবিন্দ পাবলিক হাইস্কুল এবং ১৯৩০ সালে আজমিরীগঞ্জ এমালগামেটেড বীরচরণ(এ.বি.সি.) সরকারী পাইলট উচ্চ বিদ্যালয় প্রতিষ্ঠিত হয়েছিল।
আজমিরীগঞ্জ এর প্রধান প্রাকৃতিক সম্পদ হলো মাছ ও ধান। এ উপজেলায় রয়েছে বৃহৎ ফিশ ইন্ড্রাসট্রিস। এ উপজেলার মানুষ মূলত ধান ও মাছের উপর নির্ভরশীল।
আটঘরিয়া উপজেলা
আটঘরিয়া উপজেলা বাংলাদেশের পাবনা জেলার অন্তর্গত একটি উপজেলা।
এই উপজেলার উত্তরে চাটমোহর উপজেলা, ভাঙ্গুড়া উপজেলা ও ফরিদপুর উপজেলা, দক্ষিণ-পুর্বে পাবনা সদর উপজেলা, পুর্ব দিকে সাঁথিয়া উপজেলা পশ্চিমে ঈশ্বরদী উপজেলা এবং নাটোর জেলার বড়াইগ্রাম উপজেলা অবস্থিত।
এই উপজেলার ইউনিয়ন সমূহ হল -
১,৫৭১২৫৪ জন
এই উপজেলার অর্থনীতি প্রধানত কৃষিনির্ভর। প্রধান ফসল ধান, পাট, গম, ভুট্টা ও আঁখ।
এছাড়া এখানে অল্প সংখ্যক ক্ষুদ্র ও মাঝারি শিল্প কারখানা রয়েছে ।
আটপাড়া উপজেলা
আটপাড়া উপজেলা বাংলাদেশের নেত্রকোনা জেলার একটি প্রশাসনিক এলাকা।
আটপাড়া উপজেলার উত্তরে বারহাট্টা উপজেলা, দক্ষিণ কেন্দুয়া উপজেলা ও মদন উপজেলা, পশ্চিমে নেত্রকোনা সদর উপজেলা, পূর্বে খালিয়াজুড়ি উপজেলা অবস্থিত।
আটপাড়া উপজেলায় মোট ৭টি ইউনিয়ন রয়েছে। সেগুলি হল:
এই সাতটি ইউনিয়নে গ্রামের সংখ্যা ১৭৫টি।
আটপাড়া থানার প্রশাসনিক কার্যক্রম প্রথমে নেত্রকোণা সদর থেকে পরে বারহাট্টা থানা থেকে পরিচালনা করা হয়। ১৯১৭ সালের ২১ আগস্ট থেকে আটপাড়া থানার কার্যক্রম শুরু হয়। ১৯৬২ সাল থেকে আটপাড়া সার্কেল উন্নয়ন কার্যক্রম বারহাট্টা থানা থেকে চালানো হয়। ১৯৬৪ সাল থেকে আটপাড়ার কার্যালয় স্থাপন করে এটি কার্যক্রম শুরু করে। বাংলাদেশ স্বাধীনতার পর জুলাই ১৯৮৩ সালে আটপাড়া কে উপজেলায় রূপান্তর করা হয়। আটপাড়া উপজেলার স্বরমুশিয়া ইউনিয়নের ঘাগড়া গ্রামে বিখ্যাত পাঠান পরিবার এর অবস্থান।
এখানের মোট জনসংখ্যা ১,৩২,৪৪০ জন।
আটোয়ারী উপজেলা
আটোয়ারী বাংলাদেশের পঞ্চগড় জেলার অন্তর্গত একটি উপজেলা।
এই উপজেলার উত্তরে পঞ্চগড় সদর উপজেলা, দক্ষিণে ঠাকুরগাঁও সদর উপজেলা, পূর্বে বোদা উপজেলা এবং পশ্চিমে ভারত অবস্থিত।
এই উপজেলার ইউনিয়নগুলো হচ্ছে - 
আটোয়ারী নামকরণ নিয়ে একটি প্রবাদ আছে- “নাগর নদীর তীরে ডাকাত দলের সঙ্গে পুলিশের আটটি যুদ্ধ সংগঠিত হয়। সংগঠিত এ আটটি যুদ্ধ (এইটওয়ার) শব্দাবলীর অনুসরণে আটোয়ারী নামে উদ্ভব হয়েছে।” প্রকৃতপক্ষে, এ প্রবাদের কোন ঐতিহাসিক ভিত্তি নেই। এক সময় আটোয়ারী উপজেলা দিনাজপুর জেলার ঠাকুরগাঁও মহকুমার অন্তর্ভূক্ত ছিল। অষ্টাদশ শতাব্দীর মধ্যভাগ পর্যন্ত এ অঞ্চলের লোকসংখ্যার ঘনত্ব ছিল অত্যন্ত কম। গরু-মহিষের গাড়ী ছিল একমাত্র যানবাহন যা দ্বারা মানুষ যাতায়াত ও ব্যবসা-বাণিজ্য করত। পঞ্চগড় হতে পশ্চিমে ভারত লক্ষীপুর গ্রাম হয়ে ভারতের বর্ধমার সড়ক পর্যন্ত ও পঞ্চগড় হতে অপর একটি রাস্তা পূর্ব ও উত্তর পর্যন্ত হলদীবাড়ী, সিলিগুড়ি ও জলপাইগুড়ি পর্যন্ত ছিল কাঁচা রাস্তা। এ রাস্তা দিয়ে অত্র এলাকার ব্যবসায়ীগণ পশ্চিমে ইসলামপুর ও দাসপাড়া হাট এবং পূর্বে হলদীবাড়ী, মাটিগাড়া হাট, জলপাইগুড়ি ও সিলিগুড়ি পর্যন্ত ব্যবসা-বাণিজ্য করত। বর্তমান পঞ্চগড় হতে গোয়ালপাড়া হয়ে সোজা পশ্চিমে ভারত সীমান্তে নাগর নদী পর্যন্ত একটি রাস্তা গেছে। এক সময় এ রাস্তাটির নাম রাজার সড়ক হিসেবে পরিচিত ছিল। বর্তমান আটোয়ারী থানার উত্তর-পশ্চিমাঞ্চল ধামোর, তোড়েয়া ও মীর্জাপুর এর ব্যবসায়ীগণ রাজার সড়ক হয়ে দাসপাড়া হাট ও ইসলামপুরে ব্যবসা-বাণিজ্য করত। অষ্টাদশ শতাব্দীর মধ্যভাগে রাজার সড়কের উভয় পার্শ্বে ফতেহপুর ও গিরাগাঁও এর পশ্চিমাঞ্চল নাগর নদী পর্যন্ত বন-জঙ্গলে আচ্ছাদিত রাজার সড়কে ব্যবসায়ী ও সাধারণ লোকেরা চোর-ডাকাতের দ্বারা বারংবার আক্রান্ত হতে থাকে এবং কয়েকটি ডাকাত দল বনাঞ্চলে স্থায়ীভাবে আস্তানা গড়ে তোলে। ব্রিটিশ সরকারের উর্দ্ধতন কর্তৃপক্ষের গোচরে এ অবস্থার কথা আনা হলে দিনাজপুর জেলার জেলা ম্যাজিস্ট্রেট নাগর নদীর তীরে একটি পুলিশ ফাঁড়ি স্থাপনের সিদ্ধান্ত গ্রহণ করেন। ১৯০৩ সালে এ পুলিশ ফাঁড়িটি ফতেহপুর গ্রামে স্থাপিত হয়। ১৯০৫ সালে ব্রিটিশ সরকার এ পুলিশ ফাঁড়িটিকে আটোয়ারী থানা নামকরণ করে নাগর নদীর তীরে আটোয়ারী নামক স্থানে স্থাপন করে। আটোয়ারী থানাটি থানা এলাকার একেবারে উত্তর-পশ্চিম কোণে অবস্থিত হওয়ায় থানা অন্য এলাকাগুলি যেমন-বলরামপুর, রাধানগরের দূরত্ব অনেক বেশী হয়। ফলে আইন-শৃঙ্খলা রক্ষায় দারুন অসুবিধা দেখা দেয়। এ সমস্যার প্রেক্ষিত ১৯৩৯ সালে ব্রিটিশ সরকার আটোয়ারী থানাকে স্থানান্তরিত করে সমগ্র থানার মাঝামাঝি এলাকায় অবস্থিত রাধানগর ইউনিয়নে স্থানান্তর করে। কালক্রমে আটোয়ারী থানাই আটোয়ারী উপজেলা হিসেবে রূপান্তরিত হয়।
আটোয়ারী উপজেলায় ৩টি নদী রয়েছে। নদীগুলো হচ্ছে টাঙ্গণ নদী, পাথরাজ নদী এবং নাগর নদী।
মিজা গোলাম হাফিস
আড়াইহাজার উপজেলা
আড়াইহাজার বাংলাদেশের নারায়ণগঞ্জ জেলার অন্তর্গত একটি উপজেলা। এর অবস্থান । আড়াইহাজার উপজেলার পশ্চিমে নারায়নগঞ্জ জেলার রূপগঞ্জ উপজেলা, দক্ষিণে সোনারগাঁও উপজেলা, পূর্বে ব্রাহ্মণবাড়ীয়া জেলা এবং উত্তরে নরসিংদী জেলা
পৌরসভা : ০২টি [গোপালদী ও আড়াইহাজার], মোট গ্রাম : ৩১৬টি, ইউনিয়নের সংখ্যা : ১০টি।১. কবি বেনজির আহমেদ
২. মূকাভিনয় শিল্পী নিথর মাহবুব
৩. চিন্তাবিদ খোকন ভুঁইয়া
জনসংখ্যা : ৩৭৬৫৫০ জন (২০১১ সালের পরিসংখ্যান অণুযায়ী)
আদিতমারী উপজেলা
আদিতমারী উপজেলা বাংলাদেশের লালমনিরহাট জেলার অন্তর্গত।
এর উত্তরে ভারতের পশ্চিমবঙ্গ, পশ্চিমে কালীগঞ্জ উপজেলা ও রংপুর জেলার গঙ্গাচড়া উপজেলা, পূর্বে লালমনিরহাট সদর উপজেলা, দক্ষিণে তিস্তা নদী ও রংপুর জেলার গঙ্গাচড়া উপজেলা অবস্থিত।
★আদিতমারী কলেজ, আদিতমারী
★আদিতমারী জি, এস উচ্চ বিদ্যালয় ও কলেজ
★কান্তেশ্বর বর্মণ স্কুল এন্ড কলেজ
★সাপ্টিবাড়ি ডিগ্রি কলেজ
আমতলী উপজেলা
আমতলী বাংলাদেশের বরগুনা জেলার অন্তর্গত সর্ববৃহৎ এবং ঐতিহ্যবাহী একটি উপজেলা।
আমতলী বরগুনা জেলার অর্ন্তগত একটি উপজেলা। এ উপজেলার উত্তরে পটুয়াখালী সদর উপজেলা, দক্ষিণ পশ্চিমে তালতলী উপজেলা ও বঙ্গোপসাগর, পূর্বে পটুয়াখালীর গলাচিপা উপজেলাও কলাপাড়া উপজেলা এবং পশ্চিমে বুড়ীশ্বর বা পায়রা নদী।
লোকশ্রুতি আছে যে, সুদূর অতীতকালে পায়রা নদীর তীরে বহু আম গাছ ছিল। মাঝিরা তাদের নৌকা বাঁধত সেই আম গাছের সাথে। নৌকা বাঁধার স্থানটি কালে কালে হয়ে যায় আমতলা থেকে আমতলী।
অন্যদিকে, পায়রা নদীর একটি প্রবাহ আমতলী বন্দরের পূর্ব দিক দিয়ে উত্তর থেকে দক্ষিণ দিকে আমতলী নদী প্রবাহিত হয়েছিল। নৌযান চলাচল মুখরিত আমতলী নদীর তীরে পাঠান আমলে গড়ে ওঠেছিল জনবসতি ও বাণিজ্যিকেন্দ্র। মোগল যুগে পায়রা নদীতে মগ, পর্তুগীজদের লুণ্ঠন ও অত্যাচার বেড়ে গেলে অপেক্ষাকৃত নিরাপদ আমতলী নদীই ছিল একমাত্র ভরসা। এ নদীর নাম অণুসারে এলাকার নাম হতে পারে আমতলী।
আবার, অতীতে আমতলী যখন অরণ্য আচ্ছাদিত হয়ে দুর্গম এলাকা হিসেবে ছিল তখন আরকান থেকে আগত জনৈক আমপাটি নামক মগ দলপতি ইংরেজি সরকার থেকে ইজরা নিয়ে আমতলী প্রথম আবাদ শুরু করে ছিলেন। সম্ভবতঃ আমপারিট মগের নাম অণুসারেও এলকায় নাম আমতলী হতে পারে।
দক্ষিণ-পূর্ব বাংলায় মুসলিম আধিপত্য বিস্তারকালে রাজা দনুজমর্দন কর্তৃক ‘‘চন্দ্রদ্বীপ’’ নামে একটি সাধীন রাজ্য প্রতিষ্ঠিত হয়। দতুর্দশ শতাব্দী পর্যন্ত এ অঞ্চল চন্দ্রদ্বীপ নামে প্রসিদ্ধি লাভ করে। অতি প্রাচীন বৈদেশিক মানচিত্রে চন্দ্রদ্বীপ নাম বড় অক্ষরে অঙ্কিত দেখা যায়। ১৭৯৬ খ্রিষ্টাব্দ পর্যন্ত এ জেলা বাকলা-চন্দ্রদ্বীপ নামে পরিচিত ছিল। পরবর্তীতে ১৭৯৭ ঢাকা জেলার দক্ষিণাঞ্চল নিয়ে বাকেরগঞ্জ, ১৮০১ বাকেরগঞ্জ জেলাকে বরিশালে (গিরদে বন্দর) স্থানান্তরিত করা হয়।
১৮১২ সালে এ জেলায় ১৫ টি থানা ছিল। পাকিস্তান আমলে বরিশাল জেলায় মোট ০৬ টি মহকুমা ছিল । ১৯৬৯ সালে পটুয়াখালী ও বরগুনা মহাকুমার সমনয়ে পটুয়াখালীতে একটি জেলা গঠন করা হয়। পরবর্তীতে প্রশাসনিক পূনর্বিন্যাসের ফলে ১৯৮৪ সালে বরগুনা একটি নতুন জেলা হিসেবে প্রতিষ্ঠা লাভ করে। জেলাগুলো হলো- বরিশাল, পটুয়াখালী, ভোলা, পিরোজপুর, বরগুনা ও ঝালকাঠী।
১৮৫৯ সালে বর্তমানে আমতলী, বরগুনা ও কলাপাড়াকে নিয়ে গুলিশাখালী থানা প্রতিষ্ঠা করা হয়। সদর দপ্তর স্থাপন করা হয় পায়রা নদীর পাড়ে গুলিশাখালী গ্রামে। ১৮৭১ সালে পটুয়াখালীকে মহকুমায় রূপান্তর করা হলে গুলিশাখালীকে তার অন্তর্ভুক্ত করা হয়। ১৯০১ সালে নদী ভাঙ্গণের কারণে থানা সদর বর্তমান আমতলী এ, কে, স্কুল সংলগ্ন দক্ষিণ পাশে স্থানান্তর করা হয়। ১৯৪৪ সালে গুলিশাখালী আমতলী থানায় রূপান্তরিত হয়। ১৯৮২ সালে আমতলী থানা উপজেলায় রূপলাভ করে।
আমতলী উপজেলায় ১টি পৌরসভা, ৭টি ইউনিয়ন, ৬৬টি মৌজা ও প্রায় ২০০টি গ্রাম নিয়ে গঠিত এর আয়তন প্রায় ৬৯৫ বর্গ কিলোমিটার তন্মধ্যে জলাশয় ও প্রশস্ত নদী প্রায় ২১২ বর্গ কিলোমিটার।
এই উপজেলার ইউনিয়নসমূহ হচ্ছে -
বর্তমানে ৭টি ইউনিয়ন নিয়ে আমতলী উপজেলা গঠিত
সাবেক এমপি ও বরেন্য শিক্ষাবিদ মফিজ উদ্দিন তালুকদার । 
সাবেক এম পি মতিউররহমান তালুকদার
আলফাডাঙা উপজেলা
আলফাডাঙ্গা, বাংলাদেশের ফরিদপুর জেলার অন্তর্গত একটি উপজেলা।
উত্তরে বোয়ালমারী উপজেলা ও বারাশিয়া নদী, পূর্বে কাশিয়ানী উপজেলা, দক্ষিণে লোহাগড়া উপজেলা এবং মাগুরার মোহাম্মদপুর উপজেলা।
আলফাডাঙ্গায় ৩ টি কলেজ রয়েছে। আলফাঙ্গা সরকারী ডিগ্রী কলেজ, আলফাডাঙ্গা আদর্শ কলেজ, কাজী সিরাজুল ইসলাম হোমিওপ্যাথিক কলেজ। শিক্ষার উন্নয়নে এই ৩ টি কলেজ বিশেষ ভূমিকা পালন করে আসছে। আলফাঙ্গা সরকারী ডিগ্রী কলেজ ১৯৮৬ সালে প্রতিষ্ঠিত হওয়ার পর থেকে ইহার গুনগত শিক্ষার মান বজায় রাখতে বদ্ধ পরিকর। বর্তমানে আলফাডাঙ্গা সরকালেরী কলেজে ৪ উচ্চতালা ভবন রয়েছে। এই কলেজে মনোরম পরিবেশ সবাইকে মুগ্ধ করে।
বাংলাদেশের ১৩তম জেলা যশোরের অন্তর্গত ছিল বর্তমান (২০১১) আলফাডাঙ্গা উপজেলা। কবে কখন আলফাডাঙ্গার নামকরণ করা হয়েছিল তার সঠিক তথ্য জানা যায়নি। তবে কেউ কেউ বলেন মধুমতি নদীর কূলে "আলফা" নামক এক ধরণের লতানো ফুল ডাঙ্গায় ফুটতো এবং সেই ফুলের নামানুসারে আলফাডাঙ্গার নামকরণ করা হয়েছে। আবার অনেকে মনে করেন অল্পডাঙ্গা বা আলিফাডাঙ্গা থেকে আলফাডাঙ্গার নামকরণ করা হয়। ১৯৬০ সালে আলফাডাঙ্গা থানাকে ফরিদপুর জেলার সঙ্গে যুক্ত করা হয়। পূর্বে এটি ছিল যশোর জেলার নড়াইল মহাকুমার আওতাধীন। ভৌগলিক দিক থেকে আলফাডাঙ্গা একটি গুরুত্বপূর্ন স্থান। এখানে ইতিহাসের অনেক সাক্ষীবহন করে আছে।
আলফাডাঙা উপজেলায় দুটি নদী আছে। সেগুলো হচ্ছে মধুমতি নদী ও চন্দনা-বারাশিয়া নদী।
মোঃ মনিরুল হক শিকদার আলফাডাঙ্গা উপজেলার কৃতী ব্যক্তিদের মধ্যে অন্যতম। যিনি আলফাডাঙ্গা উপজেলার ফলিয়া গ্রামে জন্মগ্রহণ করেছেন। আলফাডাঙ্গা উপজেলার প্রাণ কেন্দ্রে অবস্হিত, আলফাডাঙ্গা সরকারি কলেজের অধ্যক্ষ। তিনি দীর্ঘ সময় ধরে সততা, আস্হা, ও দক্ষতার সাথে তার দায়িত্ব পালন করে যাচ্ছেন। তার স্পর্শে ধন্য হয়েছে আলফাডাঙ্গা সরকারি কলেজ পরিবার তথা আলফাডাঙ্গা উপজেলার সর্বস্তরের মুক্তিকামী মানুষ।মীরগঞ্জ নীলকুঠি আলফাডাঙ্গা উপজেলার বারাংকুলা ও ফলিয়া গ্রামের মধ্যবর্তী স্থানে বারাশিয়া নদী সংলগ্ন অবস্থিত। ফরিদপুর অঞ্চলের নীল চাষের প্রধান কার্যালয় ছিল মীরগঞ্জ নীলকুঠি। ১৮৩৩ সালের পরবর্তী সময়ে এই কুঠির আওতায় ৫২টি কুঠি ছিল। এখানে এক ইংরেজ সাহেবের সমাধী ছিল। কুঠি ঘিরে এখানে গড়ে উঠেছিল বাজার।
আলমডাঙ্গা উপজেলা
আলমডাঙ্গা উপজেলা বাংলাদেশের চুয়াডাঙ্গা জেলার একটি প্রশাসনিক এলাকা ।
৩৬৫ বর্গ কিলোমিটার আয়তনের আলমডাঙ্গা উপজেলাটি খুলনা বিভাগের চুয়াডাঙ্গা জেলার অন্তর্ভুক্ত। আলমডাঙ্গা উপজেলা ২৩°৩৭' উত্তর অক্ষাংশ থেকে ২৩°৫০' উত্তর অক্ষাংশ এবং ৮৮°৪৭' পূর্ব দ্রাঘিমা থেকে ৮৯°০০' পূর্ব দ্রাঘিমার মধ্যে অবস্থিত। এর উত্তর পার্শ্বে কুষ্টিয়া জেলার মিরপুর ও মেহেরপুর জেলার গাংনী উপজেলা, পূর্বে কুষ্টিয়া সদর উপজেলা ও ঝিনাইদহ জেলার হরিণাকুন্ডু উপজেলা, পশ্চিমে দামুড়হুদা উপজেলা ও মেহেরপুর জেলার গাংনী উপজেলা এবং দক্ষিণে চুয়াডাঙ্গা সদর ও দামুড়হুদা উপজেলা অবস্থিত।
আলমডাঙ্গা উপজেলার নামকরণ নিয়ে তেমন কোন নির্ভরযোগ্য তথ্যসূত্র পাওয়া যায় না ।
তবে কথিত আছে যে, একদা আলম ফকির নামে একজন কামেল সাধক,
ইতিহাস প্রসিদ্ধ কুমার নদী সাঁতরিয়ে ডাঙ্গায় উঠে এবং আলমডাঙ্গার উপকন্ঠে তাঁর আস্তানা গড়ে তোলেন; সেই থেকে ঐ সাধকের নামানুসারে এই অঞ্চলের নাম রাখা হয় "আলমডাঙ্গা"।
মুক্তিযুদ্ধের প্রাক্কালে তৎকালীন নেতৃবৃন্দ চুয়াডাঙ্গা জেলাকে বাংলাদেশের প্রথম রাজধানী ঘোষণা করে সরকার গঠন করার প্রক্রিয়া শুরু করলে এ অঞ্চলটি পাকিস্তানী বাহিনীর টার্গেট পয়েন্টে রুপান্তরিত হয়। ফলে এ অঞ্চলে হানাদার বাহিনীর সঙ্গে মুহুর্মুহু প্রতিরোধ ও সম্মুখ যুদ্ধ লেগেই থাকে। আলমডাঙ্গায় সংঘটিত গুরুত্বপূর্ণ যুদ্ধ গুলোর মধ্যে উল্লেখযোগ্য মুক্তিযুদ্ধগুলো হচ্ছে- ১. হাড়গাড়ী সুকচা, বাজিদপুর যুদ্ধ- ১৩ আগষ্ট, ১৯৭১। এ যুদ্ধে ১জন শহীদ হন, ২. আলমডাঙ্গা সদরে সংঘটিত যুদ্ধ- ১২ নভেম্বর, ১৯৭১। এ যুদ্ধে ৪জন শহীদ হন।
মুক্তিবার্তা (লাল কভার) অনুযায়ী বর্তমানে আলমডাঙ্গা উপজেলায় মোট মুক্তিযোদ্ধার সংখ্যাঃ ৪৪৮ জন।
আলমডাঙ্গা উপজেলায় ১টি পৌরসভা এবং ১৫ টি ইউনিয়ন রয়েছে ।
আলমডাঙ্গা উপজেলার অন্যতম নদীঃ মাথাভাঙ্গা নদী, কুমার নদ, নবগঙ্গা নদী ভাটুই নদী ও মরা নদী। এছাড়াও এখানে রয়েছে ওয়াবদার খাল, জহুরুলনগর খাল, অণুপনগর খাল প্রভৃতি। এখানকার অন্যতম বিলগুলো হলোঃ গাড়িয়াল বিল, বোয়ালিয়া বিল, বলেশ্বরপুর-হাড়োকান্দি বিল, রাযশাবিল, বেলসাদপুর কাঁঠালিয়া বিল, মনিদহ বিল, চাকিলার বিল, খড়কাটি বিল প্রভৃতি। এছাড়া ঘোলদাড়ী বাজারে অবস্থিত নীলকুটিরের পাশ দিয়ে বয়ে যাওয়া কুটির নদী অন্যতম।
আলমডাঙ্গা উপজেলায় শিক্ষার হার ৫৫.১৪%। আলমডাঙ্গা উপজেলায় বেশ কয়েকটি শিক্ষা প্রতিষ্ঠান আছে। তার মধ্যে উল্লেখযোগ্য কয়েকটি প্রতিষ্ঠান হলোঃ
১৮৬২ সালে কলকাতার সঙ্গে রেল যোগাযোগ স্থাপিত হলে রেল পথে পূর্ববঙ্গের সঙ্গে আলমডাঙ্গার যোগাযোগ সুবিধাজনক থাকায় ব্যবসা-বাণিজ্য অত্যন্ত সমৃদ্ধ হয়ে ওঠে। বর্তমানে এখানে প্রায় ৩৫টি হাট-বাজার রয়েছে। এ সকল হাটে বিভিন্ন ধরনের পশু, কৃষি পণ্য, তামাক, ভুট্টা প্রভৃতি ব্যাপক আমদানী ঘটে থাকে। আলমডাঙ্গা উপজেলায় প্রায় ১৫০টি চালের মিল রয়েছে। মিলগুলো থেকে উৎপাদিত চাল উপজেলার অভ্যন্তরের চাহিদা মিটিয়ে দেশের বিভিন্ন স্থানে রপ্তানি হচ্ছে। এছাড়া আলমডাঙ্গা উপজেলার প্রায় ২৫% লোক ছোট বড় বিভিন্ন ধরনের ব্যবসার সাথে জড়িত।
আশাশুনি উপজেলা
আশাশুনি বাংলাদেশের সাতক্ষীরা জেলার অন্তর্গত একটি উপজেলা।
আশাশুনি উপজেলার উত্তরে তালা উপজেলা, সাতক্ষীরা সদর উপজেলা, পূর্বে খুলনা জেলার পাইকগাছা উপজেলা ও কয়রা উপজেলা, দক্ষিণে শ্যামনগর উপজেলা এবং পশ্চিমে কালীগঞ্জ উপজেলা ও দেবহাটা উপজেলা।
ইটনা উপজেলা
ইটনা বাংলাদেশের কিশোরগঞ্জ জেলার অন্তর্গত একটি উপজেলা।
কিশোরগঞ্জ জেলার ইটনা উপজেলাটির আয়তন ৪০১.৯৪বর্গ কি.মি.যার উত্তরে মদন উপজেলা ও খালিয়াজুড়ি উপজেলা, দক্ষিণে মিঠামইন উপজেলা এবং করিমগঞ্জ উপজেলা; পূর্বে আজমিরীগঞ্জ উপজেলা ও শাল্লা উপজেলা আর পশ্চিমে তাড়াইল উপজেলা ও করিমগঞ্জ উপজেলা।
এই উপজেলার ইউনিয়ন সমূহ -
জনসংখ্যাঃ ১৩২৯৪৮; পুরুষ ৫২.১৪%, মহিলা ৪৭.৮৬%; মুসলিম ৮০%, হিন্দু ১৮%, বৌদ্ধ০.১২%, খ্রীষ্টান০.১২%;অন্যান্য ১.৭৬%।
শিক্ষার জন্য রয়েছে স্কুল,কলেজ। প্রায় ৬৫% মানুষ শিক্ষিত।
কলেজ ১টি, উচ্চ বিদ্যালয় ৮টি, মাদ্রাসা ২১টি, সরকারি প্রাথমিক বিদ্যালয় ৪৪টি, বেসরকারি প্রাথমিক বিদ্যালয় ২০টি।
গড় স্বাক্ষরতা ২১.৫%; পুরুষ ২২.১%, মহিলা ২০.৭%।
ইসলামপুর উপজেলা
ইসলামপুর বাংলাদেশের জামালপুর জেলার অন্তর্গত একটি উপজেলা।
ইসলামপুর উপজেলার উত্তরে দেওয়ানগঞ্জ উপজেলা ও বকশীগঞ্জ উপজেলা, দক্ষিণে মেলান্দহ উপজেলা ও মাদারগঞ্জ উপজেলা, পূর্বে শেরপুর সদর উপজেলা ও শ্রীবরদী উপজেলা এবং পশ্চিমে বগুড়া জেলার সোনাতলা উপজেলা ও গাইবান্ধা জেলার ফুলছড়ি উপজেলা অবস্থিত।উৎপাদিত শস্যের মধ্যে, ধান, গম, বাদাম, ভুট্টা, মরিচ, পাট, আখ বিশেষ ভাবে উল্লেখযোগ্য।
ঈশ্বরদী উপজেলা
ঈশ্বরদী উপজেলা বাংলাদেশের রাজশাহী বিভাগের পাবনা জেলার অন্তর্গত একটি ঐতিহাসিক এবং গুরুত্বপূর্ণ প্রশাসনিক উপজেলা।
ঈশ্বরদী ২৪.১৫˚ উত্তর ও ৮৯.০৬৬৭˚ পূর্ব অক্ষাংশে অবস্থিত। ঈশ্বরদী উপজেলার আয়তন ২৫৬.৯০ বর্গ কিলোমিটার। এর উত্তরে লালপুর উপজেলা ও বড়াইগ্রাম উপজেলা; দক্ষিণে কুষ্টিয়া সদর উপজেলা, মিরপুর উপজেলা এবং পদ্মা নদী। পূর্বে পাবনা সদর উপজেলা ও আটঘরিয়া উপজেলা। পশ্চিমে লালপুর উপজেলা ও ভেড়ামারা উপজেলা। ঈশ্বরদীতে ৭টি ইউনিয়ন ও ১২৩টি গ্রাম আছে। এখানে বাংলাদেশের বৃহত্তম রেলওয়ে জংশন আছে।ব্রিটিশ শাসনামলে ঈশ্বরদী একটি প্রতিষ্ঠিত ও গুরুত্বপূর্ণ জনপদ হিসাবে পরিচিত ছিল। ততকালীন ব্রিটিশ সরকার এখানে বাংলাদেশের গুরুত্বপূর্ণ স্থাপনাগুলো নির্মাণ করেন। বাংলাদেশের বৃহত্তম রেলওয়ে জংশন, বৃহত্তম রেলওয়ে ব্রীজ ও বিমানবন্দর নির্মাণ করেন। পরবর্তীকালে পাকিস্তান শাসনামলেও এ উন্নয়নের ধারাবাহিতা অব্যহত থাকে। পাকিস্তান সরকার এখানে ইক্ষু গবেষণা কেন্দ্র, ঈশ্বরদী সরকারি কলেজ, নর্থ বেঙ্গল পেপার মিলসহ নানা উন্নয়নমুলক কাজ করেন। ১৯৭১ সালে দেশ ভাগের পর থেকে এ উন্নয়নের ধারাবাহিতা ধীরে ধীরে লোপ পেতে থাকে। প্রাপ্ত তথ্য মতে ১৬ ডিসেম্বর, ১৯৪৯ খ্রি. তারিখে প্রথমে ‘‘ঈশ্বরদী থানা’’ হিসেবে এটি প্রতিষ্ঠা লাভ করে। পরবর্তীতে বিভিন্ন উন্নয়নমূলক কর্মকাণ্ড এবং দায়িত্বাবলি বৃদ্ধি পাওয়ায় ১৯৬০ সালে ‘‘ উন্নয়ন সার্কেল ’’ (আবগ্রেডেড থানা) হিসেবে পরিচিতি লাভ করে। সর্বশেষ ১৯৮৩ সালে ‘‘ ঈশ্বরদী উপজেলা ’’ হিসেবে এর নামকরণ করা হয়। ঈশ্বরদী উপজেলাটি পাবনা জেলার পশ্চিম প্রান্তে অবস্থিত। এর উত্তরে নাটোর জেলার বড়াইগ্রাম ও লালপুর উপজেলা, পশ্চিমে কুষ্টিয়া জেলার ভেড়ামারা উপজেলা, দক্ষিণে কুষ্টিয়া সদর উপজেলা এবং পূর্বে পাবনা জেলার পাবনা সদর ও আটঘরিয়া উপজেলা। এ উপজেলার দক্ষিণ-পশ্চিম পার্শ্ব দিয়ে প্রবাহিত পদ্মা নদী। ২৪°০৩' হতে ২৪°১৫' উত্তর অক্ষাংশে এবং ৮৯°০' হতে ৮৯°১১' পূর্ব দ্রাঘিমাংশ পর্যন্ত বিস্তৃত ।
ঈশ্বরদী উপজেলার নামকরণ নিয়ে নানা মতভেদ রয়েছে। নামকরণ সম্পর্কে তেমন কোনো নির্ভরযোগ্য তথ্য পাওয়া যায় নি। তবে অধিকাংশের মতে ঈশা খাঁর আমলে এ উপজেলার টেংরী গ্রামে ডেহী/কাঁচারী (Dehi/Kachari) ছিল। এখানে ঈশা খাঁর রাজস্ব কর্মচারীরা বসবাস করতেন এবং রাজস্ব আদায় করতেন। ঈশা খাঁ এখানে অনেকবার গমন করেছেন। সময়ের ব্যবধানে ঈশা খাঁ (Isha Khan) এর Isha এবং Dehi এই শব্দ দু’টির সমন্বয়ে পরিবর্তনের মাধ্যমে Ishwardi (ঈশ্বরদী) এর নামকরণ হয়। এই নামকরণটি বর্তমানে বেশি পরিচিত।(এমপি)অর্থনীতিক দিক দিয়ে ঈশ্বরদীকে পাবনার প্রাণকেন্দ্র বলা হয়। এছাড়া বর্তমানে ঈশ্বরদী বাংলাদেশের অর্থনীতিতেও গুরুত্বপূর্ণ ভুমিকা পালন করছে। এখানে ৬০০ এর অধিক চাউল কল রয়েছে যা প্রায় দেশের ৪২ ভাগ চাউলের চাহিদা পূরণ করছে। বর্তমানে এখানে একাধিক অটো রাইচ মিলও তৈরী হয়েছে। এখানে দেশের একমাত্র রাইসব্রাণ ওয়েল ফ্যাক্টরি রয়েছে। এছাড়া চিনিকল, কাগজ কল (বর্তমানে বন্ধ), স'মিল, বিস্কুট ফ্যাক্টরি, আইসক্রিম কল ইত্যাদি তৈরী হয়েছে। এখানে বাংলাদেশের দ্বিতীয় বৃহত্তম রপ্তানি প্রক্রিয়াককরণ এলাকা ( ইপিজেট) রয়েছে, যা এ অঞ্চলে ব্যাপক কর্মসংস্থানের সৃষ্টি করেছে। এ ছাড়া সরকার এ থেকে ব্যাপক বৈদেশিক মুদ্রা অজর্ন করছে। বর্তমানে এখানে লিচু অর্থনীতিক ফসল হিসাবে গুরুত্ব পাচ্ছে।
উখিয়া উপজেলা
উখিয়া বাংলাদেশের কক্সবাজার জেলার অন্তর্গত একটি উপজেলা।
উখিয়া উপজেলার আয়তন ২৬১.৮০ বর্গ কিলোমিটার।
কক্সবাজার জেলার দক্ষিণাংশে ২১°০৮´ থেকে ২১°২১´ উত্তর অক্ষাংশ এবং ৯২°০৩´ থেকে ৯২°১২´ পূর্ব দ্রাঘিমাংশ জুড়ে উখিয়া উপজেলার অবস্থান। কক্সবাজার জেলা সদর থেকে এ উপজেলার দূরত্ব প্রায় ৩৩ কিলোমিটার। এ উপজেলার উত্তরে রামু উপজেলা, পূর্বে বান্দরবান জেলার নাইক্ষ্যংছড়ি উপজেলা ও মায়ানমারের রাখাইন প্রদেশ, দক্ষিণে টেকনাফ উপজেলা এবং পশ্চিমে বঙ্গোপসাগর অবস্থিত।
১৯২৬ সালে উখিয়া থানা গঠিত হয় এবং ১৯৮৩ সালে থানাকে উপজেলায় রূপান্তর করা হয়। উখিয়া উপজেলায় ৫টি ইউনিয়ন আছে। সম্পূর্ণ উখিয়া উপজেলার প্রশাসনিক কার্যক্রম উখিয়া থানার আওতাধীন।
২০১১ সালের পরিসংখ্যান অনুযায়ী উখিয়া উপজেলার জনসংখ্যা ২,০৭,৩৭৯ জন। এর মধ্যে পুরুষ ১,০৪,৫৬৭ জন এবং মহিলা ১,০২,৮১২ জন। বাৎসরিক জনসংখ্যা বৃদ্ধির হার ২.৯%। মোট জনসংখ্যার ৮৮.১% মুসলিম, ২.৩% হিন্দু, ৭.৬% বৌদ্ধ এবং ২% খ্রিস্টান ও অন্যান্য ধর্মাবলম্বী।
উখিয়া উপজেলার স্বাক্ষরতার হার ৩৬.৩০%। এ উপজেলায় ১টি ডিগ্রী কলেজ, ১টি ফাজিল মাদ্রাসা, ১টি উচ্চ মাধ্যমিক কলেজ (মহিলা), ২টি আলিম মাদ্রাসা, ১টি স্কুল এন্ড কলেজ, ১২টি মাধ্যমিক বিদ্যালয়, ১২টি দাখিল মাদ্রাসা, ২টি নিম্ন মাধ্যমিক বিদ্যালয়, ৭৬টি প্রাথমিক বিদ্যালয়, ১৬টি এবতেদায়ী মাদ্রাসা ও ১৬টি কিন্ডারগার্টেন রয়েছে।
উখিয়া উপজেলায় যোগাযোগের প্রধান সড়ক কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।
উখিয়ার অধিবাসীদের প্রধান পেশা কৃষি। সমুদ্র তীরবর্তী এলাকার মানুষ নিয়মিত মাছ ধরতে গভীর সমুদ্রে চলাচল করে। এ এলাকার বেশ উল্লেখযোগ্য সংখ্যক মানুষ মধ্যপ্রাচ্যে প্রবাসী হওয়ায় রেমিটেন্স প্রবাহ বেশ ভাল। অতীতে ঘন জঙ্গল থাকায় কাঠের বিশেষ করে সেগুন কাঠের ভালো ব্যবসা কেন্দ্র ছিল উখিয়া। উপজেলায় বেশ কিছু লবণের মাঠ রয়েছে।
উল্লেখযোগ্য ফসল ধান, পান, সুপারি, তরমুজ, গোল আলু। মোট আবাদ যোগ্য জমির পরিমাণ । বিশেষ করে সোনারপাড়া সুপারি তার স্বাদ ও অাকারের জন্য কক্সবাজার অঞ্চলে বিখ্যাত।
উখিয়া উপজেলায় ৬৭৮টি মসজিদ, ৪টি মন্দির ও ৩৭টি বিহার রয়েছে।
উখিয়া উপজেলার পূর্বে মায়ানমার সীমান্ত দিয়ে প্রবাহিত হচ্ছে নাফ নদী এবং উত্তর প্রান্ত দিয়ে প্রবাহিত হচ্ছে রেজু খাল।
উখিয়া উপজেলায় মোট ১০টি হাট-বাজার রয়েছে। এর মধ্যে দারোগা বাজার, সোনারপাড়া বাজার, কোট বাজার, মরিচ্যা বাজার উল্লেখযোগ্য।
উজিরপুর উপজেলা
উজিরপুর উপজেলা বাংলাদেশের বরিশাল জেলার একটি প্রশাসনিক এলাকা।
উত্তরে গৌরনদী উপজেলা, পূর্বে বাবুগঞ্জ উপজেলা, দক্ষিণে বানারিপাড়া ও ঝালকাঠি সদর উপজেলা এবং পশ্চিমে নাজিরপুর ও কোটালীপাড়া উপজেলা।
বরিশাল জেলার একটি ঐতিহ্যবাহী উপজেলার নাম উজিরপুর।
জেলা শহর থেকে ১৮ কিলোমিটার এবং রাজধানী ঢাকা থেকে ২৫৯ কিলোমিটার দুরে অবস্থিত।
বরিশাল জেলার উত্তরে অবস্হিত এই উপজেলাটির আয়তন ২৩৯.৩২ বর্গ কিলোমিটার।
এখানে বসবাস করে ২ লক্ষ ৪১ হাজার ৩০০ জন মানুষ।
উজিরপুরের নামকরণ হয়েছিল মূঘল আমলের উজির মাহমুদের "উজির" পদবীর উপর নির্ভর করে।
অনেক গুনীজনের জন্ম এই উপজেলাটিকে ধন্য করেছে।
ঈশ্বর চঁন্দ্র বিদ্যা সাগরের গৃহ শিক্ষক শুভ্র চন্দ্র বসু এই উপজেলার সন্তান।
উপমহাদেশের শ্রেষ্ঠ বাঁশীবাদক পান্নালাল ভট্টাচার্য্য এই উপজেলায় জন্মগ্রহণ করেছিলেন।নজরুলগীতি সম্রাট মানবেন্দ্র মুখোপাধ্যায় উজিরপুর উপজেলার সন্তান।
এছাড়া ১৯৭১ সালের মুক্তিযুদ্ধে ৯নং সেক্টর কমান্ডার মেজর জলিলের জন্মস্হান উজিরপুরের সিকদারপাড়ায়।
এশিয়া মহাদেশের দ্বিতীয় বৃহত্তম বাইতুল আমান জামে মসজিদ। যা উজিরপুর উপজেলার গুঠিয়া ইউনিয়নে অবস্হিত।
উজিরপুর উপজেলার মোট জনসংখ্যার ৭২শতাংশ মুসলিম, ২৪শতাংশ হিন্দু এবং ৪শতাংশ খ্রীষ্টান সম্প্রদায়ের লোক বসবাস করে।
উপজেলাজুরে ৪৬০ টি মসজিদ, ১০৫টি মন্দির ও ১৯টি গীর্জা রয়েছে।
উজিরপুরের মানুষের বৈচিত্র্যময় জীবনযাত্রা ও প্রাকৃতিক সৌন্দর্যকে পরিপূর্ণ করে তুলেছে উপজেলার পাশ ঘেষে বয়ে যাওয়া সন্ধ্যানদী।
উজিরপুর উপজেলার কৃষিজাত ফসলের মধ্যে পান উল্লেখযোগ্য।যা দেশব্যাপী বিখ্যাত।
এই উপজেলার ৭৮ শতাংশ লোক শিক্ষিত।যা দেশের অন্যসব উপজেলা থেকে অনেক এগিয়ে।
এখানে রয়েছে ব্যাঙের ছাতার মত শিক্ষা প্রতিষ্ঠান।যার মধ্যে ১৮০ টি সরকারি প্রাথমিক বিদ্যালয়।আরও রয়েছে ৫০টি মাধ্যমিক বিদ্যালয়সহ ১৩টি কলেজ ও ২৩টি মাদরাসা।
উজিরপুর উপজেলার ইউনিয়নসমূহ -
*সরকারি শেরেবাংলা ডিগ্রি কলেজ
*শিকারপুর বি এন খান ডিগ্রি কলেজ
*হারতা স্কুল এন্ড কলেজ
*সাতলা স্কুল এন্ড কলেজ
*ধামুড়া ডিগ্রি  কলেজ
*জল্লা ইউনিয়ান আইডিয়াল কলেজ
*হাবিবপুর ডিগ্রী কলেজ।
উত্তরা থানা
উত্তরা থানা বাংলাদেশের ঢাকা জেলার অন্তর্গত একটি থানা ও একটি আবাসিক এলাকা যা ঢাকা মেট্রোপলিটন এলাকাতে অবস্থিত। এটি ঢাকার উত্তরাংশে শাহজালাল আন্তর্জাতিক বিমানবন্দর এর নিকটে গাজিপুরে যাওয়ার পথে অবস্থিত।
আবাসিক এলাকা হিসাবে গড়ে তোলা উত্তরা মডেল টাউন বেশ কয়েকটি সেক্টরে বিভক্ত। ঢাকা শহরের জনবহুল এলাকা হতে দূরে নিরিবিলি আবাসিক এলাকা হিসাবে ১৯৮০ ও ১৯৯০ এর দশকে বাংলাদেশ সরকার মধ্যবিত্ত ও উচ্চ মধ্যবিত্তদের আবাসস্থল হিসাবে এই এলাকাটি গড়ে তোলে। তবে বর্তমানে এখানে আবাসিক এলাকা ছাড়াও অনেকগুলো ব্যবসা প্রতিষ্ঠান স্থান করে।
উলিপুর উপজেলা
উলিপুর উপজেলা বাংলাদেশের কুড়িগ্রাম জেলার একটি প্রশাসনিক এলাকা। ভারতের সাথে সীমান্তঘেষা এ শহরটি দেশের বৃহৎ উপজেলা সমূহের মধ্যে একটি।
এই উপজেলাটি কুড়িগ্রাম জেলা সদর হতে ১৮ কিলোমিটার দক্ষিণে অবস্থিত। এ উপজেলার আয়তন ৫০৪.১৯ বর্গ কিলোমিটার। এর পশ্চিমে রংপুর জেলার পীরগাছা ও গাইবান্ধা জেলার সুন্দরগঞ্জ উপজেলা, দক্ষিণে গাইবান্ধা জেলার সুন্দরগঞ্জ ও চিলমারী উপজেলা। পূর্বে রৌমারী উপজেলা ও ভারতের আসাম রাজ্যের গোয়ালপাড়া জেলা এবং উত্তরে কুড়িগ্রাম সদর ও রাজারহাট উপজেলা। এছাড়া এর পশ্চিমে তিস্তা নদী, পূর্বে ব্রক্ষ্মপুত্র ও উত্তর পূর্বাংশে ধরলা নদী প্রবাহিত হয়েছে।
১. দূর্গাপুর ইউনিয়ন পরিষদ 
 ২. বেগমগঞ্জ ইউনিয়ন পরিষদ
গ্রাম গুলোর মধ্যে কয়েকটি উল্লেখযোগ্য গ্রাম হলো-
গোড়াই হাট-পাঁচপীর-আনন্দবাজার-মন্ডলের হাট-মিনা বাজার-চৌমোহনী বাজার-বকশিগঞ্জ-জুম্মাহাট প্রভৃতি
*ধামশ্রেণী মন্দির
কক্সবাজার সদর উপজেলা
কক্সবাজার সদর বাংলাদেশের কক্সবাজার জেলার অন্তর্গত একটি উপজেলা।
কক্সবাজার সদর উপজেলার আয়তন ২২৮.২৩ বর্গ কিলোমিটার।
কক্সবাজার জেলার মধ্যাংশে ২১°২৪´ থেকে ২১°৩৬´ উত্তর অক্ষাংশ এবং ৯১°৫৯´ থেকে ৯২°০৮´ পূর্ব দ্রাঘিমাংশ জুড়ে কক্সবাজার সদর উপজেলার অবস্থান। এ উপজেলাতেই কক্সবাজার জেলা সদর অবস্থিত। এ উপজেলার দক্ষিণে ও পূর্বে রামু উপজেলা, উত্তরে চকরিয়া উপজেলা এবং পশ্চিমে মহেশখালী উপজেলা ও বঙ্গোপসাগর অবস্থিত।
কক্সবাজার নামটি এসেছে ক্যাপ্টেন হিরাম কক্স নামে ব্রিটিশ ইস্ট ইন্ডিয়া কোম্পানির এক অফিসারের নাম থেকে। কক্সবাজারের পূর্বনাম ছিল "পালংকি"। ব্রিটিশ ইস্ট ইন্ডিয়া কোম্পানি অধ্যাদেশ, ১৭৭৩ জারি হওয়ার পর ওয়ারেন্ট হোস্টিং বাংলার গভর্নর হিসেবে নিয়োগপ্রাপ্ত হন। তখন হিরাম কক্স পালংকির মহাপরিচালক নিযুক্ত হন। ক্যাপ্টেন কক্স আরাকান শরণার্থী এবং স্থানীয় রাখাইনদের মধ্যে বিদ্যমান হাজার বছরেরও পুরানো সংঘাত নিরসনের চেষ্টা করেন এবং শরণার্থীদের পুনর্বাসনে গুরুত্বপূর্ণ অগ্রগতি সাধন করেন, কিন্তু কাজ পুরোপুরি শেষ করার আগেই তিনি ১৭৯৯ সালে মারা যান। তাঁর পূর্নবাসন অবদানকে স্মরণীয় করে রাখতে একটি বাজার প্রতিষ্ঠা করা হয় এবং এর নাম দেয়া হয় কক্স সাহেবের বাজার।
১৮৫৪ সালে কক্সবাজার থানা এবং ১৯৫৯ সালে টাউন কমিটি গঠিত হয়। ১৯৭২ সালে টাউন কমিটি বিলুপ্ত করে পৌরসভায় রূপান্তরিত হয়। ১৯৮৩ সালে থানাকে উপজেলায় রূপান্তর করা হয়। ১৯৮৯ সালে পৌরসভাকে "সি" গ্রেড থেকে "বি" গ্রেডে উন্নীত করা হয়।
কক্সবাজার সদর উপজেলায় ১টি পৌরসভা ও ১০টি ইউনিয়ন রয়েছে। সম্পূর্ণ কক্সবাজার সদর উপজেলার প্রশাসনিক কার্যক্রম কক্সবাজার সদর মডেল থানার আওতাধীন।২০১১ সালের পরিসংখ্যান অনুযায়ী কক্সবাজার সদর উপজেলার জনসংখ্যা ৫,২২,৪৩৫ জন, এর মধ্যে পুরুষ ২,৭৪,৯৮৩ জন এবং মহিলা ২,৪৭,৪৫২ জন। বাৎসরিক জনসংখ্যা বৃদ্ধির হার ২.৭৬%।
মোট জনসংখ্যার ৯০% মুসলিম, ৭% হিন্দু, ৩% বৌদ্ধ ও অন্যান্য ধর্মাবলম্বী রয়েছে।
কক্সবাজার সদর উপজেলার স্বাক্ষরতার হার ৫৪.৬৮%। এ উপজেলায় ২টি সরকারি সহ মোট ৬টি কলেজ, ৩টি কামিল মাদ্রাসা, ১টি ফাজিল মাদ্রাসা, ৩টি আলিম মাদ্রাসা, ৩টি সরকারি সহ মোট ২৮টি মাধ্যমিক বিদ্যালয়, ২১টি দাখিল মাদ্রাসা, ২১টি নিম্ন মাধ্যমিক বিদ্যালয় ও ১০০টি প্রাথমিক বিদ্যালয় রয়েছে।
কক্সবাজার সদর উপজেলায় যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়। এছাড়া ঢাকা, চট্টগ্রামসহ দেশের বিভিন্ন শহর থেকে আকাশপথেও যোগাযোগ করা যায়।
কক্সবাজার সদর উপজেলার অর্থনৈতিক উৎসসমূহের মধ্যে মৎস্য, চিংড়ি, লবণ, শুটকি, কাঁকড়া, হস্তশিল্প, খনিজ বালি উল্লেখযোগ্য। এছাড়া এটি পর্যটন নগরী হওয়ায় কক্সবাজারের পর্যটন শিল্প এ উপজেলার অর্থনীতিতে ব্যাপক অবদান রেখে চলেছে।
কক্সবাজার সদর উপজেলায় ৪৩৫টি মসজিদ, ২৫টি মন্দির, ১৭টি বিহার ও ৫টি গির্জা রয়েছে।
কক্সবাজার সদর উপজেলার উপর দিয়ে বয়ে চলেছে বাঁকখালী নদী ও ঈদগাঁও নদী।
কক্সবাজার সদর উপজেলায় ১৪টি হাট-বাজার রয়েছে। এর মধ্যে উপজেলা পরিষদ কাঁচা বাজার, লিংকরোড বাজার, খরুলিয়া বাজার, ঈদগাঁও বাজার, চৌফলদণ্ডী বাজার, পোকখালী মুসলিম বাজার, ভারুয়াখালী বাজার, খুরুশকুল টাইম বাজার, জুমছড়ি চেরাংঘর বাজার উল্লেখযোগ্য।
কক্সবাজার পর্যটন নগরী হওয়ায় দেশী বিদেশী পর্যটকদের আবাসনের সুবিধার্থে সরকারি ও বেসরকারি ব্যবস্থাপনায় বিভিন্ন উন্নতমানের হোটেল রয়েছে। এর মধ্যে হোটেল দি কক্স টুডে, সীগ্যাল হোটেল উল্লেখযোগ্য।
১৯৭১ সালে মুক্তিযুদ্ধ চলাকালে পাকবাহিনী শহরের পুরাতন রেস্ট হাউসের পেছনে প্রবীণ আইনজীবী জ্ঞানেন্দ্র লাল চৌধুরীসহ কিছুসংখ্যক লোককে হত্যা করে এবং বদর মোকাম এলাকায় দুজন মুক্তিযোদ্ধাকে গুলি করে হত্যা করে।
টেকনাফ উপজেলা
টেকনাফ বাংলাদেশের কক্সবাজার জেলার অন্তর্গত একটি উপজেলা। এটি বাংলাদেশের সর্বদক্ষিণের উপজেলা।
টেকনাফ উপজেলার আয়তন ৩৮৮.৬৮ বর্গ কিলোমিটার।
কক্সবাজার জেলার সর্ব-দক্ষিণে ২০°২৩´ থেকে ২১°০৯´ উত্তর অক্ষাংশ এবং ৯২°০৫´ থেকে ৯২°২৩´ পূর্ব দ্রাঘিমাংশ জুড়ে টেকনাফ উপজেলার অবস্থান। কক্সবাজার জেলা সদর থেকে এ উপজেলার দূরত্ব প্রায় ৮২ কিলোমিটার। এ উপজেলার উত্তরে উখিয়া উপজেলা, পূর্বে মায়ানমারের আরাকান প্রদেশ এবং দক্ষিণে ও পশ্চিমে বঙ্গোপসাগর অবস্থিত।
১৯৩০ সালে টেকনাফ থানা গঠিত হয় এবং ১৯৮৩ সালে থানাকে উপজেলায় রূপান্তর করা হয়। টেকনাফ উপজেলায় ১টি পৌরসভা ও ৬টি ইউনিয়ন আছে। সম্পূর্ণ টেকনাফ উপজেলার প্রশাসনিক কার্যক্রম টেকনাফ মডেল থানার আওতাধীন।
২০১১ সালের পরিসংখ্যান অনুযায়ী টেকনাফ উপজেলার জনসংখ্যা ২,৬৩,৩৮৯ জন। এর মধ্যে পুরুষ ১,৩২,৮৫৭ জন এবং মহিলা ১,৩০,৫৩২ জন। মোট জনসংখ্যার ৯৭.২% মুসলিম, ১.৩% হিন্দু, ১.৪% বৌদ্ধ এবং ০.১% খ্রিস্টান ও অন্যান্য ধর্মাবলম্বী।
টেকনাফ উপজেলার স্বাক্ষরতার হার ২৪.৪০%। এ উপজেলায় ১টি ডিগ্রী কলেজ, ১টি কামিল মাদ্রাসা, ১টি উচ্চ মাধ্যমিক কলেজ, ২টি আলিম মাদ্রাসা, ১৩টি মাধ্যমিক বিদ্যালয় (২টি বালিকা সহ), ৮টি দাখিল মাদ্রাসা (৩টি বালিকা সহ), ৬টি নিম্ন মাধ্যমিক বিদ্যালয় ও ৬৫টি প্রাথমিক বিদ্যালয় রয়েছে।
টেকনাফ উপজেলায় যোগাযোগের প্রধান সড়ক কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।
টেকনাফ পর্যটন এলাকা হওয়ায় দেশ-বিদেশ থেকে ঢাকা-চট্টগ্রাম-টেকনাফ রুটে এই উপজেলার সীমান্তে সেন্টমার্টিন দ্বীপে প্রতি বছর প্রচুর পর্যটকের আগমন ঘটে। এছাড়া টেকনাফ বন্দর, নাফ নদী-বঙ্গোপসাগর থেকে মূল্যবান মাছ আহরণ, খনিজ লবণ, পান সুপারী ইত্যাদি অর্থ উপার্জনের প্রধান মাধ্যম। পাহাড় ও নদী-সাগর ঘেরা টেকনাফে সুন্দর লবণ মাঠ এবং বড় বড় মৎস্য খামার আছে। এই স্থান কৃষি কাজ, লবণ চাষ ও মাছ চাষ করার জন্য বেশ উপযোগী।
টেকনাফ উপজেলায় ১৮৩টি মসজিদ, ৭টি মন্দির ও ১১টি বিহার রয়েছে।
টেকনাফ উপজেলার পূর্বে মায়ানমার সীমান্ত দিয়ে প্রবাহিত হচ্ছে নাফ নদী।
টেকনাফ উপজেলায় মোট ১৩টি হাট-বাজার রয়েছে। এর মধ্যে হ্নীলা বাজার, শাহপরীরদ্বীপ বাজার, শামলাপুর বাজার উল্লেখযোগ্য।
১৯৭১ সালে মুক্তিযুদ্ধের সময় মুক্তিযোদ্ধারা টেকনাফে এবং পার্শ্ববর্তী দেশ বার্মায় প্রশিক্ষণ গ্রহণ করতেন। টেকনাফ ডাকবাংলোতে পাকবাহিনী তাদের ক্যাম্প স্থাপন করে। রামু, উখিয়া ও টেকনাফ থেকে লোকজন ধরে এনে এখানে নির্যাতন করে হত্যা করা হত। এ ক্যাম্পে ২৫০ জন বাঙালিকে হত্যা করা হয়।
রামু উপজেলা
রামু বাংলাদেশের কক্সবাজার জেলার অন্তর্গত একটি উপজেলা।
রামু উপজেলার আয়তন ৩৯১.৭১ বর্গ কিলোমিটার।
কক্সবাজার জেলার মধ্যাংশে ২১°১৭´ থেকে ২১°৩৬´ উত্তর অক্ষাংশ এবং ৯২°০০´ থেকে ৯২°১৫´ পূর্ব দ্রাঘিমাংশ জুড়ে রামু উপজেলার অবস্থান। কক্সবাজার জেলা সদর থেকে এ উপজেলার দূরত্ব প্রায় ২৫ কিলোমিটার। এ উপজেলার উত্তরে চকরিয়া উপজেলা, উত্তর-পশ্চিমে কক্সবাজার সদর উপজেলা, পশ্চিমে বঙ্গোপসাগর, দক্ষিণে উখিয়া উপজেলা এবং দক্ষিণ-পূর্ব, পূর্ব ও উত্তর-পূর্বাংশ জুড়ে বান্দরবান জেলার নাইক্ষ্যংছড়ি উপজেলা অবস্থিত।
আরাকানের রাম রাজবংশের নামে এই এলাকার নামকরণ হয় বলে জনশ্রুতি আছে। মুঘলদের চট্টগ্রাম বিজয়কালে (১৬৬৬) রামুতে বুদ্ধের ১৩ ফুট উঁচু একটি ব্রোঞ্জমূর্তি পাওয়া যায়। এটিই বাংলাদেশে উদ্ধারকৃত সর্ববৃহৎ বুদ্ধমূর্তি। কথিত আছে, রামকোটে অপহৃতা সীতার সঙ্গে রামচন্দ্রের মিলন ঘটে এবং সেখানে একসময় সীতার ব্যবহৃত শিলপাটা রক্ষিত ছিল।
১৯০৮ সালে রামু থানা গঠিত হয় এবং ১৯৮৩ সালে থানাকে উপজেলায় রূপান্তর করা হয়। রামু উপজেলায় ১১টি ইউনিয়ন রয়েছে। সম্পূর্ণ রামু উপজেলার প্রশাসনিক কার্যক্রম রামু থানার আওতাধীন।২০১১ সালের পরিসংখ্যান অনুযায়ী রামু উপজেলার জনসংখ্যা ২,৬৬,৬৪০ জন। এর মধ্যে পুরুষ ১,৩৫,০০০ জন এবং মহিলা ১,৩১,৬৪০ জন। মোট জনসংখ্যার ৯২% মুসলিম, ৪% হিন্দু, ৩% বৌদ্ধ এবং ১% অন্যান্য ধর্মাবলম্বী।
রামু উপজেলার স্বাক্ষরতার হার ৩৬.৬০%। এ উপজেলায় ১টি ডিগ্রী কলেজ, ১টি ফাজিল মাদ্রাসা, ২টি আলিম মাদ্রাসা, ১৫টি মাধ্যমিক বিদ্যালয়, ১০টি দাখিল মাদ্রাসা, ৪টি নিম্ন মাধ্যমিক বিদ্যালয় এবং ৭৪টি প্রাথমিক বিদ্যালয় রয়েছে।
রামু উপজেলায় ১টি সরকারি হাসপাতাল, ৭টি ইউনিয়ন পরিবার পরিকল্পনা কেন্দ্র এবং ২৩টি কমিউনিটি ক্লিনিক রয়েছে।
রামু উপজেলার প্রধান ২টি সড়ক হল চট্টগ্রাম-কক্সবাজার মহাসড়ক এবং কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।
রামু উপজেলায় ৪৩৯টি মসজিদ, ১টি ঈদগাহ, ১৬টি মন্দির এবং ২৩টি বিহার রয়েছে।
রামু উপজেলার মধ্য দিয়ে প্রবাহিত হচ্ছে বাঁকখালী নদী। এছাড়া উপজেলার দক্ষিণ-পশ্চিম সীমান্ত বঙ্গোপসাগর তীরবর্তী।
রামু উপজেলায় ৩২টি হাট-বাজার রয়েছে। এর মধ্যে রামু বাজার, কলঘর বাজার, কাউয়ারখোপ বাজার, পানিরছড়া বাজার, গর্জনিয়া বাজার, ঈদগড় বাজার, জোয়ারিয়ানালা বাজার এবং ফকিরহাট বাজার উল্লেখযোগ্য।